Οργή του Ιάπωνα πρωθυπουργού για την επίθεση στο Καβασάκι, με δυο νεκρούς και 17 τραυματίες – Χυμα στο κυμα\nΟργή του Ιάπωνα πρωθυπουργού για την επίθεση στο Καβασάκι, με δυο νεκρούς και 17 τραυματίες\nΤην “μεγάλη του οργή” εξέφρασε σήμερα ο Ιάπωνας πρωθυπουργός Σίνζο Άμπε για την “αποτρόπαιη” επίθεση ενός άνδρα με μαχαίρι σε στάση στο νότιο προάστιο του Τόκιο Καβασάκι, από την οποία έχασε τη ζωή της μια 12χρονη μαθήτρια και ένας ενήλικος και τραυματίστηκαν τουλάχιστον 17 άνθρωποι, ενώ και ο δράστης υπέκυψε στα τραύματα που προκάλεσε ο ίδιος στον εαυτό του.\n“Πρόκειται πραγματικά για ένα αποτρόπαιο γεγονός. Αισθάνομαι μεγάλη οργή. Εκφράζω τα ειλικρινή μου συλλυπητήρια στα θύματα και εύχομαι να επουλωθούν γρήγορα τα τραύματά τους”, δήλωσε ο Άμπε σε αντίδρασή του που μεταδόθηκε από τα τηλεοπτικά δίκτυα.\nΗ επίθεση αυτή, κάτι το σχετικά σπάνιο στην Ιαπωνία, η οποία θεωρείται μια πολύ ασφαλής χώρα, σημειώθηκε λίγο πριν από τις 08:00 τοπική ώρα στο Καβασάκι, την ώρα που πολλοί μαθητές περίμεναν το σχολικό τους.\nΝεκροί είναι μια 12χρονη μαθήτρια και ένας 39χρονος άνδρας, οι οποίοι υπέκυψαν στα τραύματά τους, σύμφωνα με τον Κιγιόσι Ματσούντα, τον αναπληρωτή διευθυντή του νοσοκομείου Musashi Kosugi στο οποίο εισήχθησαν μετά την επίθεση.\nΟ δράστης της επίθεσης “φαίνεται ότι ήταν πατέρας ενός εκ των παιδιών που βρισκόντουσαν εκεί”, διευκρίνισε το δημόσιο ιαπωνικό δίκτυο NHK, επικαλούμενο την αστυνομία.\nΣύμφωνα με τα τοπικά μέσα ενημέρωσης, ο φερόμενος ως δράστης ήταν ηλικίας περίπου 50 ετών και όπως φαίνεται ήταν οπλισμένος με δύο μαχαίρια. Αυτός πέθανε επίσης στον τόπο της επίθεσης, υποκύπτοντας στα τραύματα που προκάλεσε ο ίδιος στον εαυτό του.\n“Θα σας σκοτώσω!”, φώναξε, σύμφωνα με δήλωση αυτόπτη μάρτυρα που βρισκόταν στο διπλανό πάρκο στην εφημερίδα Asahi.\nΜεταξύ των τραυματιών βρίσκονται “μια γυναίκα ηλικίας περίπου 40 ετών και τρία κοριτσάκια, ηλικίας περίπου 6 ετών, που φέρουν σοβαρά τραύματα, κυρίως στο κεφάλι και τον αυχένα”, δήλωσε παράλληλα στα μέσα ενημέρωσης ο Τακεχίτο Οτσούμπο, αναπληρωτής διευθυντής του νοσοκομείου στο οποίο έχουν εισαχθεί.\nΣτον τόπο της επίθεσης έσπευσαν άμεσα πολλά οχήματα της αστυνομίας, της πυροσβεστικής και ασθενοφόρα, ενώ στήθηκαν αμέσως σκηνές για να προσφέρουν τα σωστικά συνεργεία τις πρώτες βοήθειες στους τραυματίες. Επίσης εκεί κοντά βρισκόταν σταθμευμένο ένα λευκό λεωφορείο με την επιγραφή “Caritas Gakuen”, όπως ονομάζεται ένα καθολικό ίδρυμα, σύμφωνα με δημοσιογράφο του AFP.\nΈνας κάτοικος διηγήθηκε ότι άκουσε κορίτσια να ουρλιάζουν την ώρα που ξύπνησε. “Είναι δύσκολο να περιγράψω πως ήταν αυτό. Δεν ήταν φωνές κοριτσιών που γελούν, αυτό που άκουγα ήταν εντελώς αφύσικο”, δήλωσε στο AFP ο 25χρονος άνδρας, ο οποίος δήλωσε ότι λέγεται Ματσουμότο.\nΌταν βγήκε από το σπίτι του είδε έναν άνθρωπο με κοστούμι πεσμένο στον δρόμο, όπως και ένα κορίτσι “πεσμένο στο έδαφος” στο ύψος της στάσης του λεωφορείου.\n“Υπήρχαν άλλα πέντε ή έξι κορίτσια και αίμα παντού”, διηγήθηκε.\nΟ πρόεδρος των ΗΠΑ Ντόναλντ Τραμπ, ο οποίος βρισκόταν ακόμη στην Ιαπωνία όταν σημειώθηκε η επίθεση, εξέφρασε αμέσως την αλληλεγγύη του. “Όλοι οι Αμερικανοί βρίσκονται στο πλευρό του ιαπωνικού λαού και κλαίνε για τα θύματα και τις οικογένειές τους”, δήλωσε ο Τραμπ λίγο πριν από την αποχώρηση του αεροπλάνου του για την Ουάσινγκτον.\nΞεσπάσματα τυφλής βίας\n“Στην συνοικία αυτή, όλος ο κόσμος γνωρίζει ότι τα παιδιά αυτού του σχολείου” περιμένουν σε αυτό το σημείο το σχολικό, δήλωσε ένας 66χρονος κάτοικος, ο οποίος ζήτησε να μην κατονομαστεί.\n“Μένω εδώ πολύ καιρό, δεν μπορώ να πιστέψω ότι βρέθηκε στο στόχαστρο ένα σχολικό και τα μικρά αυτά παιδιά”, πρόσθεσε.\nΤον Ιούλιο του 2016, ένας νεαρός σκότωσε με μαχαίρι 19 ανθρώπους σε κέντρο για άτομα με νοητική υστέρηση που βρισκόταν σε απόσταση περίπου 50 χιλιομέτρων από το Τόκιο. Αυτό ήταν η πιο φονική επίθεση που έχει γίνει στη χώρα από το 1938.\nΜια άλλη επίθεση που έμεινε χαραγμένη στην μνήμη των Ιαπώνων σημειώθηκε το 2008. Ένας 28χρονος, που ήταν οπλισμένος με μαχαίρι και οδηγούσε φορτηγό, έσπειρε τον πανικό στην συνοικία Ακιχαμπάρα του Τόκιο, όταν έριξε το αυτοκίνητο που οδηγούσε πάνω σε πεζούς και στη συνέχεια άρχισε να μαχαιρώνει αδιακρίτως περαστικούς με ένα δίκοπο μαχαίρι. Επτά άνθρωποι έχασαν τη ζωή τους και 10 τραυματίστηκαν.\nΕπίσης λίγα χρόνια νωρίτερα, τον Ιούνιο του 2001, ένας άνδρας σκότωσε 8 παιδιά σε δημοτικό σχολείο της Οσάκα.\nΕπίθεση με μαχαίρι στην Ιαπωνία: Πληροφορίες για 16 τραυματίες, ανάμεσά τους παιδιά


Εκδηλώσεις του Αρκτούρου – EnergyIn\nΕκδηλώσεις του Αρκτούρου\n21/09/2012 EnergyIn 0\nΕπιστροφή δωρεάς από τον Αρκτούρο\nΔυσκολίες για την οργάνωση "Αρκτούρος"\nΑρκτούρος: Υιοθετήστε έναν Ελληνικό Ποιμενικό\nΤο Σαββατοκύριακο, 22-23/9/2012, ο «Αρκτούρος» υποδέχεται το φθινόπωρο με εκδηλώσεις σε Αθήνα και Θεσσαλονίκη για τα παιδιά και μεγάλους.\nΓια 3η συνεχή χρονιά η παιδαγωγική ομάδα του ΑΡΚΤΟΥΡΟΥ δίνει το παρόν στο παιδικό φεστιβάλ Micropolis στον χώρο Τεχνόπολις στο Γκάζι. Με βάση το τρίπτυχο «Γνώση, Δημιουργία, Παιχνίδι», μια μεγάλη εκπαιδευτική διοργάνωση με πλούσιο θέαμα και παιχνίδι θα ψυχαγωγήσει τα μικρά παιδιά.\nΟ ΑΡΚΤΟΥΡΟΣ σε συνεργασία με το Παιδικό Φυσικό Μεταλλικό Νερό ΑΥΡΑ Bloom, θα σας περιμένει στη Γειτονιά της Δροσιάς και του Παιχνιδιού. Η ειδικά εκπαιδευμένη παιδαγωγική ομάδα της οργάνωσης προσκαλεί τα παιδιά σε μια διασκεδαστική και βιωματική παρουσίαση, το Δάσος, Πηγή Νερού και Ζωής, για να γνωρίσουν το Νερό, ως το πολυτιμότερο αγαθό στη ζωή τη δική μας, αλλά και του δάσους και των άγριων ζώων.\nΣτη συνέχεια, οι μικροί επισκέπτες θα έχουν τη δυνατότητα να δημιουργήσουν πρωτότυπες και χρηστικές κατασκευές από ανακυκλώσιμα υλικά (μπουκάλι νερού ΑΥΡΑ Bloom). Με τα δημιουργήματά τους (μουσικά όργανα, μαγικά αποθηκευτικά κουτάκια) θα ολοκληρώνουν την επίσκεψή του στο περίπτερο του ΑΡΚΤΟΥΡΟΥ με πολύ παιχνίδι και βιωματικά παιχνίδια για την άγρια ζωή στο δάσος.\nΤο εκπαιδευτικό πρόγραμμα του ΑΡΚΤΟΥΡΟΥ Δάσος, Πηγή Νερού και Ζωής, το οποίο δημιουργήθηκε και υλοποιείται στα σχολεία για 4η συνεχή χρονιά με την υποστήριξη του Φυσικού Μεταλλικού Νερού ΑΥΡΑ, θα παρουσιαστεί στα παιδιά την Πέμπτη και Παρασκευή 20 και 21 Σεπτεμβρίου μόνο για προγραμματισμένες σχολικές τάξεις και το σαββατοκύριακο 22 και 23 Σεπτεμβρίου από τις 10:00-20:00 στο ευρύ κοινό (παιδιά και συνοδοί).\nΠαράλληλα, το εκπαιδευτικό υλικό της παρουσίασης που είναι εγκεκριμένο από το Υπουργείο Παιδείας, θα διανέμεται δωρεάν σε γονείς, εκπαιδευτικούς και μαθητές.\nΟ ΑΡΚΤΟΥΡΟΣ στο Iwog’s Fiesta 2012\nΤην Κυριακή 23 Σεπτεμβρίου θα σας περιμένουμε στην Αμερικάνικη Γεωργική Σχολή από τις 11:00-19:00 στο Iwog’s Fiesta 2012. Ελάτε να παίξουμε και να μάθουμε για τον λύκο, την αρκούδα και το δάσος. Η παιδαγωγική ομάδα του ΑΡΚΤΟΥΡΟΥ θα υλοποιήσει πρωτότυπες οικολογικές κατασκευές και εικαστικά εργαστήρια για τα μικρά παιδιά με τα ζώα του δάσους, καθώς και πωλητήριο του ΑΡΚΤΟΥΡΟΥ με τα αναμνηστικά του είδη.\nΗ εκδήλωση περιλαμβάνει ακόμη πολλές δραστηριότητες για παιδιά, εκπλήξεις, δώρα και διαγωνισμούς. Σκοπός είναι οι επισκέπτες να περάσουν όμορφα, να διασκεδάσουν και να ενημερωθούν. Θα τους δοθεί μια καλή ευκαιρία για ένα ευχάριστο διάλειμμα στην καθημερινότητά σας και όλα αυτά για έναν καλό σκοπό.\nΌλα τα έσοδα θα διατεθούν για την ενίσχυση του πλούσιου φιλανθρωπικού έργου του συλλόγου.\nΟ Διεθνής Σύλλογος Γυναικών Ελλάδος ( I.W.O.G. ) είναι μια μη-πολιτική, μη -κερδοσκοπική , μη- κυβερνητική οργάνωση εθελοντριών γυναικών που ιδρύθηκε στην Θεσσαλονίκη το 1948. Είναι μια φιλανθρωπική οργάνωση, η οποία εξασφαλίζει χρηματικούς πόρους με σκοπό να υποστηρίξει ανθρώπους που χρειάζονται βοήθεια.\nΕβδομάδα Κινητικότητας-Οι δρόμοι στους πεζούς και στην άγρια ζωή!\nΑπό τις 16-22 Σεπτεμβρίου η Ευρώπη γιορτάζει της Ευρωπαϊκή Εβδομάδα Κινητικότητας. Ένας σημαντικός θεσμός για τα αστικά κέντρα, καθώς ο στόχος είναι η ενημέρωση και ευαισθητοποίηση των πολιτών για τα δικαιώματα των πεζών και γενικότερα για μια πιο φιλοπεριβαλλοντική συμπεριφορά, με λιγότερα αυτοκίνητα και περισσότερη φύση και άγρια ζωή.\nΈτσι, όπως κάθε χρόνο, ο ΑΡΚΤΟΥΡΟΣ βγαίνει στους δρόμους με τις αρκούδες και τους λύκους.\nΘεσσαλονίκη, Σάββατο 22 Σεπτεμβρίου 10:00-16:00\nΣτο καθιερωμένο μας πια ραντεβού, στην Ρογκότη , οι εθελοντές του ΑΡΚΤΟΥΡΟΥ θα σας υποδέχονται υπαίθρια. Η γιορτή μας θα αρχίσει στις 10:00 το πρωί και θα περιλαμβάνει επιδαπέδια παιχνίδια, δημιουργικές κατασκευές και ενημέρωση για τις δράσεις μας. Ανοιχτό θα είναι και το κατάστημά μας με τα ΑΝΑΜΝΗΣΤΙΚΑ ΑΡΚΤΟΥΡΟΥ, για να σας βοηθήσει για το «ψυχρό» φθινόπωρο.\nΑθήνα, Σάββατο 22 Σεπτεμβρίου 12:00\nΗ οδός Πανεπιστημίου θα αποκλειστεί το Σάββατο 22 Σεπτεμβρίου. Από τις 12:00 ο δρόμος θα παραδοθεί σε πεζούς, ποδηλάτες, αλλά και σε μη κυβερνητικές οργανώσεις. Ο ΑΡΚΤΟΥΡΟΣ θα είναι εκεί και θα ενημερώσει μικρούς και μεγάλους για τις δράσεις του για την προστασία της άγριας ζωής.\nπροηγούμενο Η Siemens εγκαινιάζει το κέντρο Crystal στο Λονδίνο\nεπόμενο Προστατευόμενο Γεωπάρκο η Λέσβος\n14/01/2021 pressroom 0


Πρόγραμμα “Σημεία Στήριξης” – Social Dynamo\nΠρόγραμμα “Σημεία Στήριξης”\nΤο Social Dynamo προσέφερε mentoring, βασική επιμόρφωση και προτεραιότητα σε όλες τις εκδηλώσεις στις 19 οργανώσεις που επιλέχθηκαν στον 2ο κύκλο του Προγράμματος. Ανακαλύψτε ποιοι επιλέχθηκαν εδώ!\nΧρειάζεστε περισσότερες πληροφορίες; Επισκεφθείτε τη σελίδα του προγράμματος «Σημεία Στήριξης» στο facebook.\nΔείτε τι λένε οι οργανώσεις που συμμετείχαν στον 2ο κύκλο του προγράμματος “Σημεία Στήριξης” για τις δεξιότητες που λαμβάνουν μέσα από το Social Dynamo στο παρακάτω βίντεο.


ΑΓΙΑΣΜΟΣ ΣΧΟΛΙΚΟΥ ΕΤΟΥΣ 2021-2022 - ΜΟΝΤΕΣΣΟΡΙΑΝΑ ΣΧΟΛΕΙΑ\nΑΓΙΑΣΜΟΣ ΣΧΟΛΙΚΟΥ ΕΤΟΥΣ 2021-2022\nΠραγματοποιήθηκε την πρώτη ημέρα του σχολικού έτους ο Αγιασμός για την έναρξη της νέας σχολικής χρονιάς.\nΤον Αγιασμό ευλόγησε ο Σεβασμιώτατος Μητροπολίτης Αχαρνών, Ιλίου και Πετρουπόλεως κ.κ. Αθηναγόρας συνεπικουρούμενος από τον πνευματικό του σχολείου μας, πατέρα Χαράλαμπο. Ο Σεβασμιώτατος ευχήθηκε στους μαθητές καλή πρόοδο και καλή σχολική χρονιά με μαθήματα διά ζώσης. Όπως ίσως γνωρίζετε, ο Σεβασμιώτατος Μητροπολίτης κ.κ. Αθηναγόρας ευλογεί την έναρξη του σχολικού έτους στο σχολείο μας κάθε χρόνο από της ενθρονίσεώς του μέχρι και σήμερα.\nΣτον Αγιασμό παραβρέθηκαν και ευχήθηκαν στα παιδιά η Περιφερειακή Σύμβουλος Αττικής, κα Ευρώπη Κοσμίδη, ο αντιδήμαρχος Αχαρνών κ. Μιχάλης Βρεττός, η αντιδήμαρχος παιδείας κα Χρηστίνα Κατσανδρή και ο αντιδήμαρχος Θρακομακεδόνων κ. Δημήτρης Κωφός. Οι μαθητές, η διεύθυνση και το σύνολο του προσωπικού του σχολείου ευχαρίστησαν τους επισήμους για τις ευχές τους.


• ΥΔΡΑΥΛΙΚΕΣ ΕΓΚΑΤΑΣΤΑΣΕΙΣ: ανώτατο όριο €60 για κάθε περίπτωση και χρήση της υπηρεσίας μέχρι τρεις περιπτώσεις σε κάθε ετήσια περίοδο ασφάλισης.\n• ΗΛΕΚΤΡΟΛΟΓΙΚΕΣ ΕΓΚΑΤΑΣΤΑΣΕΙΣ: ανώτατο όριο €60 για κάθε περίπτωση και χρήση της υπηρεσίας μέχρι τρεις περιπτώσεις σε κάθε ετήσια περίοδο ασφάλισης.\n• ΚΛΕΙΔΑΡΙΕΣ: επισκευή της κλειδαριάς της κύριας εισόδου, σε περίπτωση απώλειας ή κλοπής κλειδιών ή αχρήστευσης της κλειδαριάς, με ανώτατο όριο €60 για κάθε περίπτωση και χρήση της υπηρεσίας μέχρι τρεις περιπτώσεις σε κάθε ετήσια περίοδο ασφάλισης.\n• ΥΑΛΟΠΙΝΑΚΕΣ – ΚΡΥΣΤΑΛΛΑ: καλύπτει την αντικατάσταση υαλοπινάκων σε περίπτωση θραύσης τους σε εξωτερικές πόρτες ή παράθυρα, με ανώτατο όριο €60 για κάθε περίπτωση και μέχρι τρεις περιπτώσεις σε κάθε ετήσια περίοδο ασφάλισης.\n• ΠΡΟΣΩΡΙΝΗ ΑΝΤΙΚΑΤΑΣΤΑΣΗ ΣΥΣΚΕΥΗΣ ΤΗΛΕΟΡΑΣΗΣ, VIDEO ή DVD*: προσωρινή αντικατάσταση των συσκευών αυτών για διάστημα μέχρι 15 ημέρες, με δυνατότητα χρήσης της υπηρεσίας αυτής μέχρι δύο φορές σε κάθε ετήσια περίοδο ασφάλισης.\n• ΥΠΗΡΕΣΙΕΣ ΦΥΛΑΞΗΣ*: φύλαξη και προστασία της ασφαλισμένης κατοικίας από εξειδικευμένο προσωπικό, με ανώτατη διάρκεια τις τρεις ημέρες και με δυνατότητα χρήσης της υπηρεσίας μέχρι δύο φορές σε κάθε ετήσια περίοδο ασφάλισης.\n• ΚΑΘΑΡΙΣΜΟΣ ΖΗΜΙΩΘΕΝΤΟΣ ΧΩΡΟΥ*: καθαρισμός από ειδικό συνεργείο καθαρισμού, με δυνατότητα χρήσης της υπηρεσίας μία φορά και με ανώτατο όριο €210 σε κάθε ετήσια περίοδο ασφάλισης.\n• ΜΕΤΑΦΟΡΑ ΕΠΙΠΛΩΝ*: παραλαβή και μεταφορά των επίπλων σε τόπο που θα υποδείξει ο ασφαλισμένος σε ακτίνα μέχρι 15 χλμ από την ασφαλισμένη κατοικία.\n• ΦΥΛΑΞΗ ΕΠΙΠΛΩΝ Ή ΑΛΛΩΝ ΠΡΟΣΩΠΙΚΩΝ ΑΝΤΙΚΕΙΜΕΝΩΝ*: φύλαξη για χρονικό διάστημα μέχρι επτά ημέρες.\n• ΔΙΑΜΟΝΗ ΤΟΥ ΑΣΦΑΛΙΣΜΕΝΟΥ ΣΕ ΞΕΝΟΔΟΧΕΙΟ*: έξοδα διαμονής σε ξενοδοχείο, αν η ασφαλισμένη κατοικία καταστεί ακατάλληλη για διαμονή, για χρονικό διάστημα δύο ημερών για πέντε άτομα και μέχρι €60 ανά άτομο, ημερησίως.\n• ΑΠΟΣΤΟΛΗ ΑΣΘΕΝΟΦΟΡΟΥ*: αποστολή ασθενοφόρου για την ασφαλή μεταφορά του ασφαλισμένου στο πλησιέστερο νοσοκομείο.\n• ΕΠΕΙΓΟΥΣΑ ΕΠΙΣΤΡΟΦΗ ΤΟΥ ΑΣΦΑΛΙΣΜΕΝΟΥ ΣΤΗΝ ΚΑΤΟΙΚΙΑ ΤΟΥ*: καλύπτει τα έξοδα για την επείγουσα επιστροφή του ασφαλισμένου και της/του συζύγου του/της, αν βρίσκονται στο εξωτερικό και κρίνεται απαραίτητη η παρουσία του/ς, με ανώτατο\nκόστος το ποσό των €600 κατ’ άτομο.\n• ΔΙΑΒΙΒΑΣΗ ΕΠΕΙΓΟΝΤΩΝ ΜΗΝΥΜΑΤΩΝ*: διαβίβαση μηνυμάτων που έχουν σχέση με ζημιές προς ένα ή περισσότερα άτομα που θα υποδείξει ο ασφαλισμένος σε οποιοδήποτε μέρος του κόσμου.\nΣημ. (1) Το σχέδιο ασφάλισης Home Plus καλύπτει μόνο τις πρώτες πέντε πιο πάνω περιπτώσεις ενώ το Home Superior καλύπτει όλες τις πιο πάνω περιπτώσεις. (2)* Οι καλύψεις παρέχονται μόνο σε περίπτωση πυρκαγιάς, έκρηξης, πλημμύρας ή κλοπής στην ασφαλισμένη κατοικία.\nΗ υπηρεσία Home Assistance παρέχεται δωρεάν από την Εταιρεία στους ασφαλισμένους της και μπορεί να τροποποιηθεί ή αποσυρθεί σ ’οποιαδήποτε μελλοντική ανανέωση του ασφαλιστηρίου, πάντοτε μετά από γραπτή ενημέρωση του Ασφαλισμένου.\nΤο φυλλάδιο αυτό είναι καθαρά ενημερωτικό. Λεπτομέρειες των όρων, περιορισμών και εξαιρέσεων περιλαμβάνονται στα σχετικά ασφαλιστήρια.


Δεν βιάζονται Παναθηναϊκός και Κουρμπέλης - Ειδήσεις - νέα - Το Βήμα Online\nΔεν βιάζονται Παναθηναϊκός και Κουρμπέλης\nΟι συζητήσεις του «τριφυλλιού» με τον αρχηγό για επέκταση του συμβολαίου του αναμένεται να κορυφωθούν μετά την προετοιμασία\nΣτον Παναθηναϊκό έχουν κάνει προτάσεις για επέκταση στους Μπουζούκη, Χατζηγιοβάνη, Μαυρομμάτη, Ινσούα, αλλά όχι ακόμα στον Κουρμπέλη.\nΟ αρχηγός είχε υποχρεώσεις με την Εθνική και ο Νίκος Νταμπίζας έκρινε ότι οι υπόλοιπες περιπτώσεις πρέπει να τρέξουν άμεσα. Ο διεθνής χαφ, άλλωστε, έχει συμβόλαιο έως τον Δεκέμβριο του 2020 και δεν υπάρχει ιδιαίτερη βιασύνη τόσο από το «τριφύλλι», όσο κι από τον ίδιο τον ποδοσφαιριστή.\nΑυτό δεν σημαίνει ότι ο Παναθηναϊκός δεν θα ήθελε να δέσει για περισσότερα χρόνια τον Κουρμπέλη, ο οποίος τον ερχόμενο Νοέμβριο κλείνει τα 26 κι αποτελεί το πιο μεγάλο περιουσιακό στοιχείο της ομάδας.\nΟ Κουρμπέλης μετά την Εθνική θα κάνει τις διακοπές του και λογικά μία πρώτη συζήτηση με τον τεχνικό διευθυντή θα γίνει με την επιστροφή του στην ομάδα (θα έχει λίγες μέρες παραπάνω άδεια και θα γυρίσει 8-10 Ιουλίου). Οι πληροφορίες, πάντως, αναφέρουν ότι οι διαπραγματεύσεις ανάμεσα στις δύο πλευρές θα ξεκινήσουν μετά την ολοκλήρωση του βασικού σταδίου της προετοιμασίας.\nΕξελίξεις, λοιπόν, για τον αρχηγό θα πρέπει να περιμένουμε από τον Αύγουστο. Όσον αφορά το ενδεχόμενο να έρθει πρόταση, είναι πιθανό. Μέχρι στιγμής δεν υπάρχει κάτι, αλλά στον Παναθηναϊκό δύσκολα θα έπαιρναν την απόφαση να τον παραχωρήσουν αν στο ταμείο τους δεν μπουν καθαρά 2-2,5 εκατ. ευρώ, διότι είναι γνωστό ότι έχει ποσοστό μεταπώλησης 25% και ο Αστέρας Τρίπολης.


Η ιστορία της Kira στο Κτηνιατρικό Κέντρο Πιερίας\nKira “Το Εμβόλιο και το Κούρεμα”\n23 Ιούνιος 2017 / 57\nΑυτή είναι η Kira. Είναι μια πανέμορφη σκυλίτσα Golden Retriever περίπου 8 ετών. Η Kira σήμερα επισκέφτηκε το ιατρείο μας στο Λιτόχωρο για να κάνει το ετήσιο εμβόλιό της και για να κουρευτεί. O μπαμπάς της θέλησε να την κουρέψει λόγω τον πολλών χόρτων που κολλούσαν στο τρίχωμά της τα λεγόμενα άγανα. Είναι τα χόρτα που μοιάζουν σαν βέλη. Θέλουν πολύ προσοχή γιατί είναι επικίνδυνα.\nΗ Kira λοιπόν είναι περίπου 35kg. Την βάλαμε στο τραπέζι του εξεταστηρίου και ξεκινήσαμε το κούρεμα μας. Μέσα στην επόμενη ώρα η Kira ήταν έτοιμη…και σειρά είχε ο ετήσιος εμβολιασμός της.\nΟ μπαμπάς ,της αγόρασε και περιλαίμιο…της φόρεσε και το άσπρο λουράκι κατά της σκνίπας και η επίσκεψή μας στο κτηνιατρείο έφτασε στο τέλος του…\nΚαλό καλοκαίρι Kira…\nOzzy “Το Κούρεμα”\nΜπέμπα “Το Εμβόλιο και τ...\nΟ Πάκο ένα χρόνο μετά…\n24 Ιαν 2018 / 63\nO ΒΑΣΙΛΗΣ ΚΑΙ Ο ΚΑΙΝΟΥΡΓΙΟΣ ΤΟΥ ΦΙΛΟΣ Ο BRUNO\n13 Δεκ 2017 / 61\nΗ Μοκα και ο Πριγκιπας!!\n31 Οκτ 2017 / 61\nΕίμαι η Ντόνα\n26 Οκτ 2017 / 67\n3 Οκτ 2017 / 62


Γιώργος Τράγκας: Ο Μητσοτάκης ξεπέρασε τον Εφιάλτη πατέρα του! – Ελεύθεροι Άνθρωποι\nΓιώργος Τράγκας: Ο Μητσοτάκης ξεπέρασε τον Εφιάλτη πατέρα του!\nΤο Κίνημα Ελεύθεροι Άνθρωποι συμπαρίσταται πλήρως σε όσους εργαζόμενους εκβιάζονται να κάνουν το εμβόλιο, γιατί αλλιώς θα τεθούν σε διαθεσιμότητα και θα χάσουν το ψωμί τους. Μόνο ένας Μητσοτάκης, ο υιός του Εφιάλτη της Αποστασίας, θα μπορούσε να βάλει το μαχαίρι στο λαιμό ελεύθερων ανθρώπων και να τους εκβιάσει ότι πρέπει, χωρίς τη συναίνεσή τους, να προβούν σε ιατρική πράξη.\nΚι αυτό το κάνει, χωρίς να αναλαμβάνει ως Πρωθυπουργός και ως κράτος την αποζημίωση σε περίπτωση που εμφανίσουν παρενέργειες, ή χάσει κάποιος τη ζωή του. Είναι εθνικό όνειδος η παρουσία του στο Μαξίμου. Είναι λίαν επικίνδυνος για το λαό και το Έθνος. Βιάζει ασύστολα και καθημερινά τη Δημοκρατία και το Σύνταγμα και παραβιάζει και την υπογραφή της αδελφής του κάτω από την απόφαση του Συμβουλίου της Ευρώπης ότι οι εμβολιασμοί είναι μη υποχρεωτικοί και απαιτούν συναίνεση!\nΤο Κίνημα Ελεύθεροι Άνθρωποι είναι στο πλευρό όλων των εργαζομένων στα ιδρύματα ευγηρίας, αλλά και όλων εκείνων που φοβούνται και δεν επιλέγουν να κάνουν το εμβόλιο επειδή ανησυχούν για τη ζωή τους και βλέπουν ότι τόσο οι φαρμακευτικές εταιρείες, όσο και το ελληνικό δημόσιο, έχουν απαλλαγεί εκ προοιμίου κάθε ποινικής και αστικής ευθύνης. Ας μην ξεχνάμε ότι οι ακριβοπληρωμένοι – σύμφωνα με τη Διαύγεια – λοιμωξιολόγοι, που συστήνουν τα εμβόλια χωρίς να μιλάνε για τη διάρκεια ανοσίας, ζήτησαν και πήραν το ακαταδίωκτο από την κυβέρνηση.\nΓιώργος Τράγκας: Ο Μητσοτάκης ξεπέρασε τον Εφιάλτη πατέρα του!2021-07-122021-07-12https://kelan.gr/newsite/wp-content/uploads/2021/03/logo-eleftheroi-plagio-mayra_web.pngΕλεύθεροι Άνθρωποιhttps://kelan.gr/wp-content/uploads/2021/04/tragkas-e1617959579292.jpg200px200px\nΓιώργος Τράγκας: Ελπίζω η Εκκλησία να σταθεί στο ύψος της και να μην ευθυγραμμιστεί με τους εκβιασμούς της κυβέρνησηςΤΑ ΝΕΑ ΜΑΣ\nΤο Κ.ΕΛ.ΑΝ στηρίζει όλες τις ειρηνικές πορείες εναντίον όλων των τυραννικών μέτρων της κυβέρνησης ΜητσοτάκηΤΑ ΝΕΑ ΜΑΣ


ThessBomb: Διφθερίτιδα: Τι πρέπει να γνωρίζετε\nΟ εμβολιασμός κατά της διφθερίτιδας μείωσε δραματικά τη θνησιμότητα και τη νοσηρότητα της διφθερίτιδας, ωστόσο η διφθερίτιδα εξακολουθεί να αποτελεί σημαντικό πρόβλημα υγείας σε χώρες με χαμηλή εμβολιαστική κάλυψη.\nΣήμερα η διφθερίτιδα ενδημεί σε πολλές χώρες της Ασίας, του Νοτίου Ειρηνικού, της Μέσης Ανατολής, της Αϊτής και της Δομινικανής Δημοκρατίας. Από το 2016, σημαντικές εστίες αναπνευστικής διφθερίτιδας έχουν καταγραφεί στην Ινδονησία, το Μπανγκλαντές, τη Μιανμάρ, το Βιετνάμ, τη Βενεζουέλα, την Αϊτή, τη Νότια Αφρική και την Υεμένη. Η δερματική διφθερίτιδα είναι κοινή στις τροπικές χώρες. Στην Ευρώπη τα περισσότερα κρούσματα καταγράφονται στην Ανατολική Ευρώπη. Σε χώρες που είναι ενδημικές για τη διφθερίτιδα, η ασθένεια εμφανίζεται κυρίως σποραδικά ή σε μικρές εστίες.\nΗ έναρξη των συμπτωμάτων της τυπικής αναπνευστικής διφθερίτιδας ακολουθεί τυπικά μια περίοδο επώασης 2-5 ημερών (εύρος, 1-10 ημέρες). Τα συμπτώματα αρχικά μοιάζουν με μια τυπική ιογενή λοίμωξη του ανώτερου αναπνευστικού συστήματος (URI). Προοδευτικά ωστόσο σχηματίζεται σε οποιοδήποτε τμήμα της αναπνευστικής οδού παχύ στρώμα από φλεγμονώδη στοιχεία νεκρά κύτταρα λευκά αιμοσφαίρια και παθογόνους μικροοργανισμούς που αποκαλείται διφθεριτιδική ψευδομεμβράνη. Η ψευδομεμβράνη αυτή μπορεί να παρακωλύσει την ελεύθερη δίοδο του οξυγόνου και να προκαλέσει ασφυξία ή επικίνδυνη απόφραξη αεραγωγών ή δύσπνοια. To κορυνοβακτηρίδιο εκκρίνει ισχυρή τοξίνη που προσβάλλει κυρίως νευρικό σύστημα καρδιά και νεφρικό ιστό. Οι εκδηλώσεις που προκαλούνται από την τοξίνη περιλαμβάνουν κυρίως το νευρικό σύστημα, την καρδιά, τα νεφρά. Η μυοκαρδίτιδα και η πολυνευροπάθεια είναι οι εξέχουσες τοξικές εκδηλώσεις. Οι καρδιακές επιδράσεις περιλαμβάνουν δυσρυθμίες, διαταραχές αγωγής και διαταραγμένη καρδιομυοπάθεια. Η πολυνευροπάθεια εκδηλώνεται με ποικίλες παραλύσεις και διαταραχές του αυτόνομου νευρικού συστήματος. Οι περισσότερες σοβαρές περιπτώσεις διφθερίτιδας εμφανίζονται σε μη εμβολιασμένους ή ανεπαρκώς εμβολιασμένους ανθρώπους.\nΣπανιότερα η διφθερίτιδα εμφανίζεται ως δερματική μορφή. Το βακτηρίδιο στην δερματική μορφή εγκαθίσταται συχνά σε μια θέση προηγούμενου τραύματος ή σε περιοχές που έχουν προσβληθεί από άλλη υποκείμενη δερματολογική νόσο.\nΗ διφθερίτιδα είναι θανατηφόρα σε 5 - 10% των περιπτώσεων. Τα άτομα που είναι πιο ευάλωτα σε λοίμωξη είναι εκείνα που πάσχουν από καταστολή του ανοσοποιητικού συστήματος λόγω χρόνιου νοσήματος, τα άτομα που δεν έχουν λάβει τις πλήρεις δόσεις του εμβολίου κατά την παιδική ηλικία και δεν έχουν λάβει αναμνηστικούς εμβολιασμούς κατά την ενήλικη ζωή , τα άτομα που έχουν έλθει σε επαφή με πάσχοντες, οι άνθρωποι που έχουν υψηλή πιθανότητα στενού συγχρωτισμού με φορείς της νόσου χωρίς συμπτώματα και κακές συνθήκες υγιεινής ( π.χ. διαβιούντες σε ιδρύματα), τα μικρά παιδιά, οι ηλικιωμένοι.\nΔείτε τον παγκόσμιο χάρτη της διφθερίτιδας στο:


Δυο-δυο, στο κλαδάκι δυο-δυο! - Ερωτας με το πρώτο ...τιτίβισμα :: ekalampaka.gr\nΔυο-δυο, στο κλαδάκι δυο-δυο! - Ερωτας με το πρώτο ...τιτίβισμα\nΔημοσιεύθηκε από: Αντώνης Βλιώρας 27/09/2015 14:59:42\nΠοιος είπε ότι μόνο ο άνθρωπος επιδίδεται στο «κυνήγι» του απόλυτου έρωτα; Σύμφωνα με ερευνητές από το Τμήμα Ορνιθολογίας του Ινστιτούτου Μαξ Πλανκ, ο σπίνος-ζέβρα ακολουθεί παρόμοια διαδικασία με τον άνθρωπο ως προς την εξεύρεση συντρόφου, ενώ όταν ερωτευθεί κάνει περισσότερα μικρά από όσα όταν συμβιώνει με άλλον σπίνο από... συνοικέσιο...\nΟ σπίνος-ζέβρα είναι ένα μικρό ωδικό πουλί το οποίο ακολουθεί έναν μονογαμικό τρόπο ζωής. Ετσι ο σύντροφος που θα επιλέξει θα παραμείνει δίπλα του για μια ζωή ενώ θα μοιραστεί μαζί του το «βάρος» της γονικής φροντίδας των μικρών.\nΟ έρωτας θρέφει υγιείς οικογένειες\nΣτο πλαίσιο των δοκιμών τους οι ειδικοί χρησιμοποίησαν μια διαφορετική προσέγγιση προκειμένου να μελετήσουν τη συμπεριφορά των σπίνων-ζέβρα κατά τη διαδικασία της επιλογής του συντρόφου τους. Χρησιμοποιώντας συνολικά 160 πουλιά οι ερευνητές έστησαν μια συνεδρία speed-date - παρόμοια με αυτήν που εφαρμόζεται από γραφεία γνωριμιών, όπου οι ενδιαφερόμενοι γνωρίζουν αρκετούς υποψηφίους προτού αποφασίσουν ποιον θα ήθελαν να ξαναδούν - αφήνοντας ομάδες 20 θηλυκών σπίνων να επιλέγουν ελεύθερα τον σύντροφό τους ανάμεσα σε 20 αρσενικούς σπίνους.\nΑφού τα πουλιά είχαν βρει το έτερον ήμισύ τους, οι ειδικοί επέτρεψαν στα μισά μικροσκοπικά ζευγάρια να απολαύσουν τον «έγγαμο βίο» τους. Στα άλλα μισά παρενέβησαν αλλάζοντας τους συντρόφους τους και στη συνέχεια παρακολούθησαν τι θα συνέβαινε.\nΔιαπίστωσαν λοιπόν ότι τα ζευγάρια, «ερωτευμένα» ή όχι, προχώρησαν στην αναπαραγωγή τους με αποτέλεσμα να αποκτήσουν σύντομα μικρά.\nΚαλύτεροι γονείς οι «ερωτευμένοι» σπίνοι\nΣτην περίπτωση των «ερωτευμένων» σπίνων το ποσοστό των μικρών που κατάφεραν να επιβιώσουν ήταν κατά 37% υψηλότερο συγκριτικά με τους άλλους. Αντίστοιχα, στις φωλιές που είχαν προκύψει από... συνοικέσιο ο αριθμός των μη γονιμοποιημένων αβγών ήταν τριπλάσιος από ό,τι στις ερωτευμένες φωλιές, ενώ πολύ μεγάλος ήταν και ο αριθμός των αβγών που χάνονταν ή θάβονταν.\nΟι επιστήμονες παρατήρησαν ακόμη ότι στις ίδιες φωλιές ο αριθμός των μικρών που πέθαιναν μετά την εκκόλαψή τους ήταν αρκετά υψηλότερος συγκριτικά με τις ερωτευμένες φωλιές, γεγονός που αποκάλυπτε μια δυσαρμονία ανάμεσα στους δύο γονείς. Οι περισσότεροι θάνατοι καταγράφονταν κατά το πρώτο κρίσιμο 48ωρο από την εκκόλαψη των μικρών καθώς τα αρσενικά φάνηκε πως επισκέπτονταν τη φωλιά πιο αραιά από ό,τι συνήθως.\nΚαι η συμπεριφορά ανάμεσα στο ζευγάρι παρουσίαζε σημαντικές διαφορές καθώς τα θηλυκά δεν ανταποκρίνονταν στο κάλεσμα των αρσενικών και δεν εμφάνιζαν αναπαραγωγική διάθεση. Επιπλέον τα αρσενικά έτειναν να... ξενοκοιτάνε.\nΟι ερευνητές διαπίστωσαν ακόμη ότι η θνησιμότητα των εμβρύων ήταν ίδια ανάμεσα στις δύο ομάδες, κάτι που υποδείκνυε ξεκάθαρα ότι ο θάνατος των εκκολαπτόμενων μικρών δεν οφειλόταν σε γενετικά αίτια αλλά σε κακή γονική φροντίδα.\nΤα ενδιαφέροντα ευρήματα των γερμανών επιστημόνων παρουσιάστηκαν στην επιθεώρηση «PLoS Biology» και αποκαλύπτουν ότι οι σπίνοι-ζέβρες επιλέγουν τον σύντροφο ζωής τους στη φύση με τρόπο παρόμοιο με τον άνθρωπο, βάσει των χαρακτηριστικών της ιδιοσυγκρασίας τους. tovima.gr


Γνώμη: Δύο ευχάριστες εκπλήξεις για την ΡΗΡ – The Panhellenic Post\nΔύο ευχάριστες εκπλήξεις μας επεφύλασσε το πρωϊνό της σημερινής Κυριακής. Άσχετης αιτιολογίας η μία από την άλλη, αλλά το ίδιο και οι δύο καλοδεχούμενες, αν και περιέχουν –σε μικρή δόση- και το στοιχείο της «αυτοπροβολής» που ούτε συχνά χρησιμοποιούμε, ούτε προσφιλές μας είναι. Το αντίθετο.\nΗ πρώτη ευχάριστη έκπληξη αφορά ομιλία του Ευρωβουλευτή του ΣΥΡΙΖΑ, Δημήτρη Παπαδημούλη, στην ενότητα «Οι συνέπειες του Brexit στην ελληνική και ευρωπαϊκή οικονομία» του πολυσυνεδρίου Capital + Vision.\nΗ δεύτερη σε μία «ανακάλυψη» που κάναμε ανατρέχοντας στο αρχείο της Panhellenic Post!\nΣτην πρώτη: Τι είπε ο κ. Παπαδημούλης; Κάτι που η Panhellenic Post από τους πρώτους μήνες της «πρώτη φορά αριστερά» κυβέρνησης σημείωνε, στα πολιτικά του άρθρα, ο εκδότης της. Ότι, δηλαδή:\nΕίπε ο κ. Παπαδημούλης, «Και όλο το χρέος να μας χαρίσουν, αν δεν αντιμετωπίσουμε τις παθογένειες της χώρας, δεν θα τα καταφέρουμε»!\nΌπως, μάλιστα, αναφέρει ανακοίνωση του γραφείου Τύπου του πολυσυνεδρίου με σημεία της ομιλίας του κ. Παπαδημούλη, και αναμετέδωσε το ΑΠΕ, στη συνέχεια αναφέρθηκε στο πελατειακό κράτος, τη φοροδιαφυγή, τη διαφθορά, την αργή απονομή δικαιοσύνης, την έλλειψη σταθερών κανόνων στη φορολογία, τις χρήσεις γης, την ενέργεια και το τεράστιο, όπως είπε, έλλειμμα ανταγωνισμού στην οικονομία.\nΤι γράφαμε εμείς από την πρώτη μέρα που ο Πρωθυπουργός Αλέξης Τσίπρας «υποσχέθηκε» να φορέσει γραβάτα «όταν θα ρυθμιστεί το χρέος»;\nΓράφαμε: “Το «να τα δώσει όλα» για να ρυθμιστεί το χρέος, είναι το λάθος του”!\nΚαι τα έδωσε –δυστυχώς- όλα! Η επιδίωξή του αυτή συνέβαλε στο τρίτο Μνημόνιο. Η προσπάθειά του να πείσει τους εταίρους να μειώσουν το χρέος υποθήκευσε για 99 χρόνια την ελληνική δημόσια περιουσία στο “υπερταμείο» και τόσα άλλα…\nΙδού τι ακριβώς γράφαμε την τελευταία φορά τον περασμένο Μάϊο, έξι ολόκληρους μήνες πριν την ομιλία Παπαδημούλη: (https://www.panhellenicpost.com/2016/05/13/τισμπηματα-με-ή-χωρίς-γραβάτα/)\nΓράφαμε: <<Στον αιμοδιψή βωμό του χρέους, η κυβέρνηση κυριολεκτικά «τα δίνει όλα». Παρουσιάζει την όποια μείωσή του ή την όποια αναδιάρθρωσή του, ως πανάκεια που θα βγάλει οριστικά την Ελλάδα από την κρίση. Για το οικονομικό επιτελείο της κυβέρνησης, όμως, το χρέος δεν είναι παρά οι συμπληγάδες πέτρες που πάνω τους συνθλίβεται κάθε προσπάθειά του για λιγότερο απαιτητικούς στόχους, οι οποίοι έχουν φέρει σε απόγνωση τους Έλληνες.\nΗ Wall Street Journal γράφει σήμερα κάτι που και μεις –και πολλοί έγκριτοι οικονομολόγοι, πολιτικοί κλπ- έχουν διακηρύξει. Ότι, δηλαδή, μπροστά στο ελληνικό οικονομικό δράμα «η συζήτηση για την ελάφρυνση του χρέους είναι ένα θέμα δευτερεύουσας σημασίας»!\nΤο σημαντικό είναι οι διαρθρωτικές αλλαγές. Και τέτοιες, εσχάτως, ψηφίζονται μεν, δεν εφαρμόζονται δε! Άρα, μηδέν εις το πηλίκο…\nΗ αύξηση του εγχώριου προϊόντος, η ανάπτυξη, δεν θα έλθουν ποτέ όσο παίρνουμε επώδυνα μέτρα, αλλά ΔΕΝ συμφωνούμε να εγκαταλείψουμετο αποτυχημένο οικονομικό μοντέλο των τελευταίων δεκαετιών. Κι αν –υποθετικά ομιλούντες- μας σβήσουν το σύνολο του χρέους, πάλι την άλλη μέρα το πρωϊ θα είμαστε έξω από την πόρτα της «κακιάς μητριάς», της ΕΕ ζητώντας νέα δανεικά για να επιβιώσουμε!\nΔυστυχώς και αυτή η Κυβέρνηση έχει πέσει στη «λούμπα» των εντυπώσεων. Έχει επενδύσει τα πάντα στο χρέος, για την επιβίωσή της. Για να φορέσει γραβάτα ο πρωθυπουργός! Για να κερδίσει τις νέες εκλογές. Όχι, όμως και για να σώσει τη χώρα από το οικονομικό της δράμα. Αυτό θα συνεχίσει να διαιωνίζεται με ή χωρίς γραβάτα>>.\nΕίπε κάτι διαφορετικό ο κ. Παπαδημούλης, ο Ευρωβουλευτής του ΣΥΡΙΖΑ, που μόνο για «αντιπολιτευτική τακτική» δεν μπορεί από κανέναν να κατηγορηθεί;\nΚαι περνάμε στη δεύτερη ευχάριστη έκπληξη. Αυτήν την «ανακαλύψαμε» ψάχνοντας στο αρχείο της Pasnhellenic Post να βρούμε αυτά που, για το χρέος, γράφαμε.\nΗ έκπληξη αφορά στο εύρος της αναγνωσιμότητας των άρθρων του εκδότη της Panhellenic Post! «Γνώμη», «Τσιμπήματα», «Αναλύσεις», «Σατιρίζοντας». Αυτά είναι και τα περισσότερο διαβασμένα άρθρα της ηλεκτρονικής έκδοσης της Panhellenic Post και, μάλιστα, με συντριπτική υπεροχή έναντι όλων των άλλων δημοσιευμάτων.\nΘα πει κάποιος. Δεν το ξέρατε; Όχι. Δεν παρακολουθείτε τα “analytics”; Όχι . Δεν έχουμε μπει στο καθημερινό φθοροποιό «κυνήγι» της αναγνωσιμότητας. Δημοσιεύουμε και γράφουμε αυτά που πιστεύουμε ότι ενδιαφέρουν την Ομογένεια και αρθρογραφούμε -κάποτε κριτικά, αλλά αμφίπλευρα καλοπροαίρετα και επικοδομητικά, πάντα- υπέρ της Ομογένειας και του Απόδημου Ελληνισμού. Επίσης αυτά που ενδιαφέρουν και τους γηγενείς, σε σχέση και με την Ομογένεια, και αρθρογραφούμε με γνώμονα το καλό της Ελλάδος, όπως εμείς τουλάχιστον το αντιλαμβανόμαστε.\nΤο ίδιο ακριβώς θα εξακολουθούσαμε να κάναμε (και φυσικά θα συνεχίσουμε και στο μέλλον όσο μας επιτρέπουν οι περιστάσεις) έστω και εάν μας διάβαζε ένας μόνον αναγνώστης, 500 αναγνώστες, χίλιοι ή και ακόμη περισσότεροι.\nΤυχαία, μόνον, σαν σήμερα, ψάχνοντας για το πιο πάνω άρθρο, του οποίου δεν θυμόμασταν τον τίτλο, υποχρεωθήκαμε να ανατρέξουμε όλα τα άρθρα της στήλης «PHP ΘΕΜΑ– Απόψεις Χ. Μαλασπίνα» μέρα-μέρα πίσω μέχρι το Μάϊο και εκπλαγήκαμε! Διότι είδαμε πως η αναγνωσιμότητα ΣΥΝΕΧΙΖΕΤΑΙ με εντυπωσικούς ρυθμούς και όταν το θέμα, λόγω επικαιρότητας, «φεύγει» από «μπροστά» και πλέον πρέπει να το αναζητήσει ο αναγνώστης στις ειδικές κατηγορίες… Και αυτό συμβαίνει.\nΔεν είναι μικρό πράγμα να δικαιώνεται η «άποψή» σου από τα «υψηλά» πολιτικά κλιμάκια, ούτε το να ανακαλύπτεις πως σε διαβάζουν χιλιάδες μάτια, και, μάλιστα, γνωρίζοντας εσύ πως τεχνικά δεν καταγράφονται όσοι μπαίνουν στην ΡΗΡ από κινητά ή tablets.


Οι 5 καλύτερες εισαγόμενες μπύρες | KOZANILIFE.GR\nΔιάφορα Άρθρα\t 05/03/2011\nΗ μπύρα δεν είναι μόνο αγαπημένο συνοδευτικό ποτό του καλοκαιριού, αλλά και του χειμώνα. Βραδιά μπυροποσίας λοιπόν ειδικά όταν βλέπουμε αγώνα μαζί με πίτσα και σουβλάκια… Κρύα και σε όλα τα χρώματα, ξανθιά, κόκκινη ή μαύρη! Θα την απολαύσουμε μαζί με τους φίλους μας και θα νιώσουμε άνετα.\nΜετά από τις χρυσές συμβουλές περί σερβιρίσματος της μπύρας, ας δούμε ποιες είναι οι πιο δημοφιλείς εισαγόμενες μπύρες…\n– Οστρακοειδή (στρείδια, γυαλιστερές, φούσκες)\nΗ νούμερο ένα premium Lager της Καραϊβικής. Πίνετε απ’ευθείας από το μπουκάλι με μια φέτα λεμόνι. Πρωτοπαρασκευάστηκε την 16η Μαΐου του 1950, είναι η ναυαρχίδα της Carib Brewery και η πρώτη σε κατανάλωση μπύρα στο Trinidad & Tobago.\n“Η καλύτερη στιγμή στην καριέρα μου το χτύπημα στον χούλιγκαν”\nΤο Πάρτυ Νεολαίας 2011 στην Κοζάνη…


Εκκρεμούν αιτήματα των Ιδιοκτητών Τουρ. λεωφορείων - neadrasis.gr\nΑπό τον Σύνδεσμο Ιδιοκτητών Τουριστικών Λεωφορείων Κρήτης εκδόθηκε σήμερα η ακόλουθη ενημερωτική ανακοίνωση:\nΜετά από περίπου τρείς μήνες διαβούλευσης με το Υπ. Μεταφορών, ο σύνδεσμος Ιδιωτικών Τουριστικών Λεωφορείων Κρήτης που αφορά περίπου χίλιες οικογένειες, βρίσκεται σε δυσάρεστη θέση να γνωστοποιήσει την στασιμότητα που καταγράφεται σε τρία βασικά αιτήματα μας παρά τις δεσμεύσεις που βάλαμε.\nΤον διαχωρισμό του έργου ανάμεσα σε τουριστικά λεωφορεία και λεωφορεία των ΚΤΕΛ. Άρα και την καταβολή διαφορετικού ύψους αποζημίωσης.\nΤο ύψος των τελών κυκλοφορίας για τα τουριστικά λεωφορεία.\nΤην κατάργηση των ορίων ηλικίας για τα οχήματα μας και την εναρμόνιση τους με την ευρωπαϊκή νομοθεσία.\nΑναφορικά με το πρώτο θέμα η πάγια θέση των ιδ. τουρ. λεωφ. Κρήτης είναι ότι οι επιχειρήσεις μας παραμένουν κλειστές-ανενεργές για πολύ μεγαλύτερο χρονικό διάστημα από τις αντίστοιχες των δημοσίων συγκοινωνιών την περίοδο του « λοκ-ντάουν». Και όταν άνοιξε η περίοδος και υπήρξε παροχή υπηρεσίας έργου, το έργο μας υπ σημαντικά σε πληρότητες με βάση τις Π.Ν.Π και χωρίς εισπράξεις.\nΌσον αφορά στα Τέλη Κυκλοφορίας , πάγια θέση μας είναι η εξομοίωση με αυτήν των λεωφορείων του ΚΤΕΛ δηλ. στα 300€/ετησίως. Επειδή μέχρι στιγμής τα δεδομένα από τον χώρο της έρευνας για το εμβόλιο και το φάρμακο κατά του Κορωνοϊού παραμένουν άγνωστα, συνεπώς και η επόμενη τουριστική περίοδος βρίσκεται στον αέρα, ζητούμε από την κυβέρνηση την άμεση ικανοποίηση των παραπάνω αιτημάτων, με αποκλειστικό στόχο την επιβίωση των επιχειρήσεων μας που σχετίζονται και με τις θέσεις εργασίας που δοκιμάζονται.\nΕρχονται βροχές, καταιγίδες και πτώση της θερμοκρασίας


Πολύς θόρυβος έχει ξεσπάσει τις τελευταίες ημέρες γύρω από το παράνομο ποδοσφαιρικό στοίχημα και την υπόθεση «στημένων» αγώνων στην Ελλάδα... Η παραπομπή 28 «ποδοσφαιρανθρώπων» στην Δικαιοσύνη, είναι το τελευταίο «επεισόδιο» σε ένα «σίριαλ» που, ναι μεν, απασχολεί σε αραιά διαστήματα τα πρωτοσέλιδα του Τύπου, παραμένει όμως διαρκώς στην πρώτη γραμμή της... αφανούς επικαιρότητας.\nΠρόκειται για ένα ζήτημα που βρίσκεται στην... ημερήσια διάταξη κάθε χώρου ποδοσφαιρικής συνάθροισης, δεδομένου ότι από τον Αύγουστο μέχρι και τον Μάιο κάθε χρονιάς, η «στρογγυλή θεά» δεν σταματά να κυλά στα γήπεδα του πλανήτη...\nΤο πρόσωπο που αποτελεί σημείο αναφορά σε διεθνές επίπεδο για το φαινόμενο των στημένων αγώνων, είναι χωρίς αμφιβολία, ο διαβόητος, πλέον, Γερμανός διαιτητής, Ρόμπερτ Χόιτσερ. Ήταν Αύγουστος του 2004, όταν ο – τότε - 25χρονος Χόιτσερ, παραδέχθηκε ότι είχε «στήσει» έναν αγώνα για το κύπελλο Γερμανίας, προκειμένου το Αμβούργο να ηττηθεί από ομάδα των ερασιτεχνικών κατηγοριών. Στην πορεία της ανάκρισης και όπως συμβαίνει συνήθως όταν κάποιος πέφτει στα χέρια των αρχών, ο Χόιτσερ άρχισε να... κελαηδάει, η υπόθεση ξεπέρασε τα σύνορα της Γερμανίας και αφού πέρασε σχεδόν απ΄ ολόκληρη την κεντρική Ευρώπη, έφτασε... μέσω Κροατίας και στην Ελλάδα.\nΣύμφωνα με τους ισχυρισμούς του Χόιτσερ, το «ελληνικό κέντρο» είχε έδρα την Θεσσαλονίκη, με βασικούς διαχειριστές έναν νεαρό που σπούδασε στο Ζάγκρεμπ κι έναν μάνατζερ. Αμφότεροι αντάλλασαν πληροφορίες με τα... αντίστοιχα κέντρα της αλλοδαπής και καθώς οι «προβλέψεις» τους επαληθεύονταν σε ποσοστό άνω του 90%, θησαύρισαν μέσω του στοιχηματισμού.\nΤι είναι όμως το παράνομο στοίχημα και γιατί έχει τέτοια απήχηση στο ευρύ κοινό; Ποιοί και με ποιούς τρόπους το ελέγχουν; Και τελικά ποιοί και από ποιούς ζητούν τις όποιες ευθύνες; Η επιστήμη έχει αποδείξει διαχρονικά, πως η συντριπτική πλειοψηφία των ανθρωπίνων δράσεων, γίνεται με σκοπό κάποιου είδους κέρδος. Η ανιδιοτέλεια σπάνιζε και προϊόντος του χρόνου, τείνει να γίνει... είδος προς εξαφάνιση. Αυτή η συνθήκη, αποτελεί και τα «θεμέλια» πάνω στα οποία στηρίζεται το συγκεκριμένο κοινωνικό φαινόμενο, που συναποτελείται από τα «συγκοινωνούντα δοχεία», του προσφερόμενου γεγονότος, του παράνομου στοιχηματισμού σε αυτό και της διανομής του χρήματος, ανάλογα με την επιτυχία ή την αποτυχία της εκάστοτε πρόβλεψης.\nΓια να «στηθεί» ένας αγώνας, αναγκαία και ικανή συνθήκη, είναι η συμμετοχή ενός ή περισσοτέρων εκ των πρωταγωνιστών. Με πιο απλά λόγια, χρειάζεται η συμβολή και η συναίνεση ενός διαιτητή ή/και ενός ή περισσοτέρων ποδοσφαιριστών. Το ιδανικό σενάριο περιλαμβάνει και τον διαιτητή και τους ποδοσφαιριστές. Για να προσεγγίσει κάποιος «τρίτος» διαιτητή ή ποδοσφαιριστή, είναι υποχρεωτικό το δέλεαρ ή το αντίτιμο. Και για να καταστεί δυνατή η προσέγγιση ενός ατόμου, απαραίτητη προϋπόθεση, είναι πως ο «προσεγγιζόμενος» έχει ανάγκη, χρειάζεται το δέλεαρ. Δεδομένου λοιπόν, πως ένας παίκτης έχει υπογράψει ένα συμβόλαιο -λόγου χάρη- για 15.000 ευρώ ετησίως και μέχρι την ώρα του αγώνα, έχει εισπράξει μετά βίας το 1/10 των υποσχεθέντων από την διοίκηση της ομάδας, είναι πολύ πιθανόν – αν «το’ χει» βέβαια και στο χαρακτήρα του - να δεχθεί ένα οποιοδήποτε ποσό για να επιδείξει παραβατική ή έστω αντιδεοντολογική συμπεριφορά.\nΌπως αντίστοιχα μπορεί να συμβεί και με έναν διαιτητή, ο οποίος δεν εξασφαλίζει τα προς το ζην από την «σφυρίχτρα». Και στις περισσότερες περιπτώσεις, το δέλεαρ είναι - εκτός από την άμεση καταβολή του προσυμφωνηθέντος ποσού – προώθηση για την ανέλιξη της καριέρας του.\nΗ άποψη πως ο ποδοσφαιριστής είναι ένα «κωλόπαιδο» που «κλωτσάει ένα πετσί» και παίρνει εκατομμύρια, απέχει παρασάγγες από την πραγματικότητα. Σε όλα τα μήκη και πλάτη του πλανήτη, οι ποδοσφαιριστές ζουν σε δυσμενείς συνθήκες, σε ποσοστό που ξεπερνά το 70%. Από τους υπόλοιπους ένα 25% ζει αξιοπρεπώς και μόλις το υπόλοιπο 5% ανήκει στην «αφρόκρεμα» που απολαμβάνει προκλητικές ανέσεις και έσοδα.\nΓια παράδειγμα, ένας παίκτης στην Ασία ή στην Αφρική, που δεν είναι «πρώτο όνομα», δεν έχει σταθερό εισόδημα. Συνήθως, καταφέρνει να εξασφαλίζει τα έξοδα διαβίωσης -κι αυτά σε περιορισμένο βαθμό- και κατά συνέπεια, καθίσταται εξαιρετικά «ευάλωτος» σε «αετονύχηδες» που θα τον προσεγγίσουν για να «στήσει» ένα ματς.\nΑνάλογες είναι οι συνθήκες στις «μικρομεσαίες» κατηγορίες, των δυτικών πρωταθλημάτων, με εξαίρεση τις χώρες όπου το ποδόσφαιρο, αποτελεί βιομηχανία παραγωγής προϊόντων και μάλιστα εντυπωσιακής υπεραξίας. Χωρίς αυτό να σημαίνει πως και σε αυτές τις προηγμένες ποδοσφαιρικά χώρες, δεν παρατηρούνται ανάλογα φαινόμενα.\nΠέραν πάσης αμφιβολίας, ο λόγος που υπάρχουν οι «στημένοι» αγώνες, είναι το κέρδος των διοργανωτών παράνομου στοιχηματισμού («μπουκ» στη συνέχεια του κειμένου, για συντομία). Το εύκολο χρήμα είναι η παγίδα που στήνουν τα συγκεκριμένα κυκλώματα, απευθυνόμενα σε άτομα εξαρτημένα ή μη.\nΣ΄αυτό το σημείο αξίζει να επισημανθεί πως η εξάρτηση από τον τζόγο, είναι στην κορυφή του σχετικού επιστημονικού καταλόγου που αναφέρεται στην ισχύ του εθισμού, μαζί με την εξάρτηση από το αλκοόλ και τις ουσίες. Όσον αφορά στην νομική πλευρά του ζητήματος, για να στοιχειοθετηθεί αδίκημα, είναι υποχρεωτική η ομολογία. Δηλαδή απαιτείται από τον πρωταγωνιστή, να παραδεχθεί ότι δωροδοκήθηκε από συγκεκριμένο πρόσωπο, με συγκεκριμένα στοιχεία, για συγκεκριμένο αγώνα. Γι΄αυτό και στο ακροατήριο έχουν φτάσει ελάχιστες υποθέσεις, συγκριτικά πάντα με την ευρύτητα που έχει αποκτήσει το φαινόμενο σε διεθνές επίπεδο. Και σε ακόμη λιγότερες περιπτώσεις, οι δράστες, οι «ιθύνοντες» έχουν υποστεί τις προβλεπόμενες κυρώσεις. Όπως συνέβη με τον Χόιτσερ...\nΤο συγκεκριμένο φαινόμενο έχει τις ρίζες του, σ΄ αυτόν τον βαθμό και μ΄ αυτήν την μορφή, στις πρώτες δεκαετίες του προηγούμενου αιώνα. Βασικοί εμπνευστές ήταν οι οικογένειες της Μαφίας, που ήλεγχαν την διακίνηση όπλων, ναρκωτικών και γυναικών. Κάποια στιγμή αντελήφθησαν ότι μπορούσαν να πάρουν υπό τον έλεγχο τους και την μεγάλη μάζα αυτών που ήθελαν να ποντάρουν τα χρήματα τους, με σκοπό να φτάσουν στο εύκολο κέρδος. Έτσι, μέσα από τις γνωστές κοκορομαχίες, περάσαμε στους αγώνες πυγμαχίας και φτάσαμε στον ιππόδρομο. Κάποτε -και σε ορισμένες περιπτώσεις μέχρι σήμερα- οι ιπποδρομίες αποτελούσαν κοινωνικό γεγονός και τις παρακολουθούσαν μόνο οι ανώτερες κοινωνικά τάξεις, που διατηρούσαν στάβλους με περίφημα προϊόντα, αξίας εκατομμυρίων δολαρίων (σ.σ. τότε αυτό ήταν το ισχυρό νόμισμα).\nΑργότερα και κυρίως σε χώρες που δεν φημίζονται για το βιοτικό τους επίπεδο, ο ιππόδρομος έγινε συνώνυμο του υποκόσμου, γεγονός που διευκόλυνε τους Μαφιόζους στα σχέδια τους. Έτσι, απέκτησαν χωρίς ιδιαίτερη δυσκολία των έλεγχο και προκαθόριζαν τα αποτελέσματα, αποκομίζοντας τεράστια οφέλη. Σήμερα, η Μαφία -με την μορφή που είχε τότε- αποτελεί κάτι σαν ιστορική ανάμνηση και έχει δώσει την θέση της στις συμμορίες που λυμαίνονται τους διάφορους μικρομεσαίους επιχειρηματίες, οι οποίοι βρίσκονται πίσω ή είναι οι ίδιοι διοργανωτές στοιχημάτων.\nΕίναι χαρακτηριστικό, ότι αν κάποιος ανατρέξει στο διαδίκτυο μπορεί να ποντάρει τα χρήματα του, ακόμη και σε αγώνες... άλμπατρος (ναι των συμπαθητικών πουλιών με τα μεγάλα πόδια), ενώ αθλήματα που θεωρούνται «ευγενή» όπως το τένις, το γκολφ και ο κλασσικός αθλητισμός βρίσκονται στην ημερήσια διάταξη των σχετικών ιστοσελίδων.\nΣχετικές έρευνες έχουν αποδείξει ότι το παράνομο στοίχημα, καλύπτει τουλάχιστον τον μισό από τον συνολικό τζίρο παγκοσμίως. Οι διοργανωτές παράνομου στοιχηματισμού, λειτουργούν μονίμως εκ του ασφαλούς και η εξήγηση είναι πολύ απλή. Για να γίνει κατανοητό, θα μπούμε στην ουσία του πράγματος. Ο εκάστοτε διοργανωτής στοιχήματος προσφέρει τρεις αποδόσεις για τα τρία πιθανά αποτελέσματα ενός ποδοσφαιρικού -στην περίπτωση μας- αγώνα. Μακροχρόνια θα εξασφαλίσει κέρδος, καθώς θα δεχθεί στοιχήματα και για τα τρία πιθανά αποτελέσματα, οπότε ανάλογα με την επαλήθευση, θα πληρώσει έναν πελάτη και θα εισπράξει από δύο. Όταν μάλιστα οι αποδόσεις είναι περίπου μοιρασμένες, τότε το κέρδος είναι ακόμη μεγαλύτερο. Και στην περίπτωση όμως που μία από τις αποδόσεις είναι θεωρητικά πιο πιθανή σε επαλήθευση, ο μπουκ θα έχει και πάλι κέρδος -πάντα μακροχρόνια- καθώς θα πληρώσει τον παίκτη ή τους παίκτες που θα επιλέξουν την «εύκολη» απόδοση, όμως θα βάλει στην τσέπη του τα χρήματα όσων επιδιώξουν να έχουν μεγαλύτερο κέρδος κοντράροντας την επικρατέστερη απόδοση.\nΣτην πρώτη περίπτωση το κέρδος του διοργανωτή του παράνομου στοιχηματισμού είναι η άγρα πελατών και η διεύρυνση του... καταναλωτικού κοινού με το μικρότερο κόστος διαφήμισης. Στην δεύτερη περίπτωση, το κέρδος του είναι σαφέστατα μεγαλύτερο, καθώς αφενός θα εισπράξει τα χρήματα όσων πίστεψαν στην... κότα και αφετέρου θα κρατήσει στην «πρίζα» τους χαμένους που θα περιμένουν την επόμενη «πληροφορία».\nΜία άλλη τακτική, που συνήθως βρίσκει μικρότερη εφαρμογή στην πράξη, είναι το ίδιον όφελος. Με κάποιον τρόπο, ο «μπουκ» προκαθορίζει το αποτέλεσμα ενός αγώνα, στοιχηματίζει σ΄ αυτό και εφόσον επαληθευθεί η «δουλειά» καρπώνεται το κέρδος. Έτσι, από την μία έχει μαζέψει αρκετά χρήματα για να πληρώνει τους κερδισμένους πελάτες του και από την άλλη έχει την δυνατότητα να αυξήσει το μέγεθος της επιχείρησης του.\nΌταν λοιπόν μιλάμε για «στημένους» αγώνες θα πρέπει να ξέρουμε ότι σε ένα ποσοστό της τάξης του 95%, αναφερόμαστε σε διοργανώσεις χωρών, όπου ο έλεγχος είναι ανύπαρκτος και η προβολή προς τα έξω είναι ασήμαντη. Και ο λόγος είναι πολύ απλός. Κανένας διοργανωτής παράνομου στοιχηματισμού στον κόσμο δεν έχει δυνατότητα πρόσβασης σε προηγμένες ποδοσφαιρικά χώρες και ειδικότερα στους κορυφαίους συλλόγους.\nΈστω όμως ότι βρήκε πρόσβαση, πόσα χρήματα θα πρέπει να δώσει σε κορυφαίους αστέρες του διεθνούς ποδοσφαίρου, όταν αυτοί εισπράττουν σε ετήσια βάση τον προϋπολογισμό ενός μικρού κράτους; Και έπειτα, πόσα χρήματα θα πρέπει να διοχετεύσει στην στοιχηματική αγορά για να πάρει αυτά που «έδωσε» σε κάποιον ή σε κάποιους απ΄ αυτούς τους παίκτες; Είναι πραγματικά αδύνατο. Όπως αδύνατο είναι να πλησιάσει τον οποιοδήποτε διαιτητή που διευθύνει αγώνα Τσάμπιονς λιγκ, προκειμένου να τον επηρεάσει, όταν ο εν λόγω ρέφερι ξέρει ότι απ΄ αυτά τα παιχνίδια κρίνεται η καριέρα του και τον παρακολουθεί όλος ο κόσμος από την τηλεόραση; Ένα χαρακτηριστικό παράδειγμα είναι το ακόλουθο: Ο Ρώσος Ρομάν Αμπράμοβιτς, μεγιστάνας του πλούτου δαπανά αφειδώς εκατομμύρια ευρώ για την αγορά και την ενίσχυση της Τσέλσι. Παράλληλα είναι εκ των «αφεντικών» στην ΤΣΣΚΑ Μόσχας. Όλα αυτά «ανεπίσημα» και την ώρα που πολλοί κάνουν λόγο για «φούσκα» που σύντομα θα «σκάσει» και για πολλά άλλα. Οι δύο ομάδες συναντώνται στο Τσάμπιονς λιγκ και οι «ειδήμονες» του παράνομου στοιχηματισμού υποστηρίζουν ότι ο αγώνας στην Αγγλία θα «σπάσει» για στοιχηματικούς λόγους. Η Τσέλσι νικά, οι «Κασσάνδρες» διαψεύδονται και ακολουθεί ο αγώνας της Μόσχας. Η απόδοση των Άγγλων είναι άκρως δελεαστική και με βάση την δυναμικότητα των ομάδων δεν ανταποκρίνεται στην πραγματικότητα (σ.σ. περίπου δύο φορές το ποσό στοιχηματισμού). Οι «ειδικοί» επανέρχονται και «διαρρέουν» ότι οι Ρώσοι θα νικήσουν εύκολα. Φεύ όμως, καθώς η Τσέλσι νικά και πάλι, στέλνοντας στον «κουβά» όσους άκουσαν τα «παπαγαλάκια»... Δεν μπορεί δηλαδή να «στηθεί» ένας αγώνας της Μπάγερν με την Ρεάλ Μαδρίτης. Μπορεί όμως να «στηθεί» ένας αγώνας του Αμβούργου με την ερασιτεχνική Πάραντορν, ένας αγώνας του πρωταθλήματος Τσεχίας, του πρωταθλήματος Αυστρίας και ανάλογων διοργανώσεων, αρκεί να βρεθεί ένας Χόιτσερ, που θα πληρώσει για τα λάθη του «κυκλώματος» καθώς έκανε το λάθος να ομολογήσει. Οι υπόλοιποι βρίσκονται ήδη σε αναζήτηση κάποιου νέου Χόιτσερ και είναι βέβαιο πως τον έχουν βρει. [ΑΠΕ-ΜΠΕ]\nMore in this category: « Στέλιος Βαλιάνος: "Η κοινωνία θα στρέψει το βλέμμα της στη Νέα Δημοκρατία" Ελλάδα χωρίς μεσαία τάξη; »


Ας γνωρίσουμε τις υποψήφιες για το Διοικητικό Συμβούλιο...\nΑπόκτηση πτυχίου "LRN LEARNING RESOURCE NETWORK" με μαθήματα...\nΜΕΤΑ magaznino / Νέος τεύχος\nMETA MAGAZINO: Νέο τεύχος\nΤο 1ο και μοναδικό AFTER SCHOOL ολοήμερο...\nΤο νεό τεύχος του ΜΕΤΑ magazino... νοστιμίζει την...\nΤα καλοκαιρινά τμήματα ΚΔΑΠ Σνούπυ Academy\nΒΑΣΑΚΗ: Θέλεις προφιτερόλ ΤΩΡΑ;;;\nΗ «οικογένεια» του ΔΗΠΕΘΕ Σερρών έκοψε τη βασιλόπιτά...\nΣΥΛΛΟΓΟΣ ΣΕΡΡΑΙΕΣ ΜΑΝΟΥΛΕΣ: Δώσε αίμα και γέμισε την...\nΟι «Σερραίες Μανούλες» παρέδωσαν αναπηρικό αμαξίδιο στο ΚΕΠΕΠ...\nΟ Σύλλογος Σερραίες Μανούλες ιδρύθηκε το 2011 και είναι ένας μη κερδοσκοπικός σύλλογος, με βάση την αλληλεγγύη και την φιλανθρωπία, με σκοπό την ανάπτυξη δράσεων για τη μητέρα και το παιδί. Μέλη του μπορούν να είναι μητέρες και μέλλουσες μητέρες οι οποίες ζουν στην περιφερειακή ενότητα Σερρών ή κατάγονται από αυτή.\nΤην Κυριακή 26/1/2020 στην αίθουσα ΚΕΔΗΣ θα πραγματοποιηθούν οι εκλογές για την ανάδειξη του νέου Διοικητικού Συμβουλίου και την νέα Ελεγκτική Επιτροπή. Όσες κυρίες είστε μέλη αλλά και όσες κάνετε εγγραφή στο σύλλογο εκείνη την ημέρα, μπορείτε να ψηφίσετε από τις 16:00 έως τις 20:00.\nΤο ψηφοδέλτιο έχεις ως εξής:\n1. ΓΚΟΓΚΟΥ ΕΛΕΥΘΕΡΙΑ\n2. ΖΟΥΡΙΔΑΚΗ ΛΙΝΑ (ΛΑΜΠΡΙΝΗ)\n3. ΚΑΜΤΣΙΚΛΗ ΛΑΜΠΡΙΝΗ\n4. ΚΑΡΠΑΖΗ ΧΡΙΣΤΙΝΑ (ΜΑΡΚΕΛΛΑ ΜΙΚΕΛΗ)\n5. ΜΙΧΑΗΛΙΔΟΥ ΕΛΙΣΑΒΕΤ-ΕΙΡΗΝΗ\n6. ΜΠΟΥΝΑΡΤΖΗ ΔΕΣΠΟΙΝΑ\n7. ΠΑΝΑΓΙΩΤΙΔΟΥ ΕΥΤΥΧΙΑ\n8. ΠΑΠΑΔΟΠΟΥΛΟΥ ΦΑΝH\n9. ΠΑΠΑΖΟΓΛΟΥ ΘΕΟΔΟΤΗ\n10. ΠΑΠΑΖΟΓΛΟΥ ΚΛΕΟΝΙΚΗ (ΝΙΚΗ)\n11. ΠΕΤΣΑ ΒΑΣΙΛΙΚΗ\n12. ΣΙΓΚΙΡΙΔΟΥ ΜΑΡΙΑ\nΥΠΟΨΗΦΙΕΣ ΕΛΕΓΚΤΙΚΗΣ ΕΠΙΤΡΟΠΗΣ\n1. ΒΛΑΣΑΚΗ ΖΩΗ\n2. ΓΟΥΛΑ ΓΕΩΡΓΙΑ\n3. ΚΑΡΠΟΥΖΑΚΗ ΣΚΙΑΔΟΠΟΥΛΟΥ ΓΛΥΚΕΡΙΑ\n4. ΚΟΣΙΤΖΗ ΜΑΡΙΑ\n5. ΡΟΥΣΤΑΝΗ ΜΑΡΙΑ\n6. ΤΥΧΑΛΑ ΑΘΑΝΑΣΙΑ\nΜέχρι 5 σταυρούς προτίμησης για τα μέλη του Δ.Σ. και μέχρι 2 για τις υποψήφιες της ελεγκτικής\nΝα έχετε μαζί σας, αστυνομική ταυτότητα ή δίπλωμα οδήγησης ή διαβατήριο για να μπορέσετε να ψηφίσετε\nΜητέρα δύο αγοριών.\nΟνομάζομαι Ελευθερία, είμαι μαμά 2 αγοριών 10 & 6 χρονών και ζω στις Σέρρες. Δεν εργάζομαι αλλά είμαι μαμά κι αυτό είναι μια καλή αμισθί εργασία! Συμμετέχω ως υποψήφια στις εκλογές του Συλλόγου γιατί αγαπώ τον Σύλλογο και θέλω να προσφέρω όσα περισσότερο μπορώ. Γνωρίζοντας και συμπράττοντας με άλλες μαμάδες, θεωρώ ότι όχι μόνο γεμίζουμε δημιουργικά το χρόνο μας, αλλά δίνουμε κι ένα καλό παράδειγμα συνεργασίας στα παιδιά μας.\nΜητέρα του Αποστόλη και της Χρύσας. Μηχανικός ΤΕ.\nΕίμαι η Λίνα, μέλος του Συλλόγου από την ίδρυση του, ταμίας στο παρελθόν και πρόεδρος κατά την προηγούμενη θητεία του ΔΣ. Πιστεύω ότι με την εμπειρία που έχω αποκτήσει μπορώ να προσφερω και υπόσχομαι να καταβάλλω κάθε δυνατή προσπάθεια για να συνεχίσουμε το έργο του μοναδικού αυτού Συλλόγου.\nΗ συμμετοχή μου στο σύλλογο ξεκίνησε το 2011, καθώς υπήρξα ιδρυτικό μέλος και ασχολήθηκα ενεργά με τις δράσεις του. Γνώρισα αξιόλογα άτομα, εμπνεύστηκα από άλλες μαμάδες και η προσφορά έγινε καθημερινό κομμάτι της ζωής μου. Χαίρομαι που συμμετέχω ξανά αφού ο Σύλλογος περνάει πλέον στη δεύτερη δεκαετία του. Μια μικρή ομάδα μανάδων αρχικά, κατάφερε να συσπειρώνει και να ενώνει αλληλοβοηθώντας, μαμάδες και παιδιά. Στόχος να συνεχίσουμε με τον ίδιο ζήλο και θέληση για προσφορά.\nΚαρπάζη Χριστίνα (Μαρκέλλα Μικέλη)\nΜητέρα του Αριστοφάνη. Δημοσιογράφος ράδιο Ε 103.\nΓεια σας φίλες μου, ζω και εργάζομαι στις Σέρρες. Σπούδασα Διοίκηση Επιχειρήσεων. Όταν ήμουν μαθήτρια γυμνασίου βρέθηκα σε ένα ραδιοφωνικό στούντιο και τότε «γεννήθηκε» η Μαρκέλλα! Τα πρωινά, παρουσιάζω στο Ράδιο Ε103 ενημερωτική δημοσιογραφική εκπομπή και επιμελούμαι το πρόγραμμα του σταθμού. Αγαπώ πολύ τα βιβλία, το διάβασμά, την προσφορά και την επικοινωνία. Ο γιός μου κοντεύει τα 11 και αγαπά πολύ το σύλλογο αφού πέρα από μένα βρήκε κι αυτός νέα ενδιαφέροντα και φίλους. Από το 2016 είμαι μέλος του Δ.Σ. (γραμματέας και μετά αντιπρόεδρος) του Συλλόγου, η ενασχόληση με το σύλλογο «με έκανε καλύτερο άνθρωπο» και θέλω να συνεχίσω να προσφέρω, να μοιράζομαι, να μαθαίνω. Έχουμε πολλά ακόμη να ζήσουμε και να δημιουργήσουμε μανούλες και παιδιά από το ανησυχούμε, να αγχωνόμαστε και να λέμε «βάλε ζακέτα»! Γι αυτό είμαι εδώ.\nΜιχαηλίδου Ελισάβετ Ειρήνη\nΕθελόντρια Σύμβουλος Θηλασμού La Leche Leauge. Βοηθός Μητρότητας Σερρών. Ιδιοκτήτρια του etsy.com/shop/elismadeit. Μέλος στην Κοιν.Σ.Επ. Ώρες.\nΉρθα πριν 13 χρόνια στις Σέρρες και σύντομα βρήκα και συνδέθηκα με φίλες-μητέρες. Η κοινή μας αγάπη για την περιοχή που έχουμε επιλέξει να ζούμε και να μεγαλώνουμε τα παιδιά καθώς και οι κοινοί στόχοι και ανάγκες, μας ώθησαν να ξεκινήσουμε τον Σύλλογο Σερραίες Μανούλες. Βρίσκομαι από τα πρώτα χρόνια στις δράσεις του Συλλόγου και τον θεωρώ αναπόσπαστο κομμάτι της ζωής μου και έναν μοναδικό τρόπο να προσφέρω στις μητέρες και στις οικογένειες.\nΜητέρα του Νικόλα και του Μάριου.\nΕίμαι μέλος αυτού του συλλόγου από την ίδρυση του. Τα τελευταία 2 χρόνια ανήκω στο ΔΣ σαν μέλος. Η εμπειρία μοναδική και όμορφη. Διάφορες περιπτώσεις βοηθήθηκαν από τον σύλλογο αυτά τα 2 χρόνια που είμαι στο ΔΣ. Μια όμως έμεινε χαραγμένη στο μυαλό και στην καρδιά μου. Το αγοράκι το μικρό εκείνο που στα 2 του μόλις χρόνια έπρεπε να χαράξει μόνο του την πορεία του προς το ίδρυμα. Με την ελπίδα πως κάποτε θα βρεθεί μια οικογένεια σωστή να το αγκαλιάσει. Όσο φρόντιζα και σιδέρωνα τα ρουχακια του αμέτρητες φορές ευχήθηκα να μπορούσα να το έπαιρνα σπίτι μου να μεγάλωσε δίπλα στα δικά μου αγόρια. Η ψυχούλα μου η μικρή... Κάπως έτσι αποφάσισα να ξαναβάλω υποψηφιότητα για το ΔΣ. Γιατί κάθε δράση του συλλόγου μας διδάσκει πως ο εθελοντισμός είναι άξια ζωής...\nΜητέρα της Αναστασίας και της Βασιλικής. Φιλόλογος. Εργάζεται σε Κέντρο Λογοθεραπείας.\nΓεννήθηκα και μεγάλωσα στις Σέρρες. Συμμετέχω στο Δ.Σ. του συλλόγου από το 2016 ως μέλος την πρώτη διετία και ως γραμματέας την δεύτερη. Θέτω ξανά υποψηφιότητα γιατί αγαπώ τον Σύλλογο. Γιατί μου αρέσει να συναναστρέφομαι με μητέρες που αγαπούν να κάνουν πράγματα για τα παιδιά τους αλλά και για όλα τα παιδιά. Νιώθω την ανάγκη να συνεχίσω να είμαι μέλος αυτής της δυναμικής ομάδας και να προσφέρω όσο περισσότερο μπορώ.\nΜητέρα ενός γιου. Make up artist.\nΑσχολούμαι με το επαγγελματικό μακιγιάζ. Μέσα από την δουλειά μου αισθάνομαι πολύ δημιουργική. Έχω έναν γιο που είναι πλέον 13 ετών. Μεγάλωσε αρκετά… Το μότο μου είναι "οι γυναίκες ενωμένες, μπορούν να καταφέρουν πολλά"... Αυτός είναι και ο λόγος που βάζω υποψηφιότητα.\nΜητέρα του Βασίλη 13 ετών και του Γιώργου 10 ετών Ελεύθερη επαγγελματίας.\nΓνωρίζω χρόνια τον Σύλλογο και παρακολουθώ τις δράσεις του. Επηρεάστηκα θετικά ακούγοντας κάποιες φίλες να μιλούν για τις δράσεις που οργανώνονται και σκέφτηκα ότι οι σκοποί του συλλόγου με αφορούν. Είμαι θετικός άνθρωπος και βλέπω μόνο το καλό στους άλλους. Πιστεύω στην ομοδικότητα και στις ιδέες που υλοποιούνται με γνώμονα το παιδί και τη μητέρα. Όλες μαζί, μπορούμε καλύτερα και φυσικά περισσότερα!\nΠαπάζογλου Κλεονίκη (Νίκη)\nΚαθηγήτρια αγγλικών. Μητέρα της Βιβής, του Γιάννη και του Φίλιππου - Γεώργιου.\nΈχω αγαπήσει τον Σύλλογο, έχω νιώσει υπερήφανη, έχω συγκινηθεί, έχω κλάψει με δάκρια χαράς, έχω πλημμυρίσει με τόσα συναισθήματα που δεν περιγράφονται με λόγια. Έχω γίνει πιο «πλούσια», έχω τρέξει, έχω δώσει και έχω αποκτήσει τόσες φίλες που δεν θα τις έβρισκα σε ολόκληρη ζωή. Για όλους αυτούς τους λόγους αξίζει κάθε μητέρα να έρθει στον Σύλλογο.\nΜητέρα δύο αγοριών 18 και 10 ετών. Δικαστική Υπάλληλος .\nΟ Σύλλογος κατέχει ξεχωριστή θέση στη ζωή μου, αφού αποτελεί κατά κάποιο τρόπο το τρίτο μου παιδί. Υπήρξα ιδρυτικό μέλος και Πρόεδρος του Συλλόγου για τέσσερα έτη. Μετά από μια παύση άλλων τεσσάρων ετών από την ενεργή δράση, ήρθε η ώρα, η εμπειρία να συναντήσει την ωριμότητα. Δεν το κρύβω ότι μου έλειψε όλη αυτή η ενέργεια που σου χαρίζεται όταν εμπλέκεσαι με τις δράσεις του συλλόγου. Δεν κολακεύομαι εύκολα, αυτό το ξέρουν όσοι με γνωρίζουν καλά, αλλά πάντα χαμογελάω όταν με προσφωνούν «Πρόεδρε της καρδιάς μας». Δε διεκδικώ θέση ευθύνης, αλλά με ευθύνη θα προσφέρω τα μέγιστα αν εκλεγώ. Ο σύλλογος αγκαλιάζει μαμάδες και παιδιά κάθε ηλικίας. Ως στόχο θα επιθυμούσα να εδραιώσουμε τις δράσεις μας και να τις εντάξουμε σε ένα μεγαλύτερο πλαίσιο. Με σύμμαχο τους φορείς της πόλης και τις πρότυπες ιδέες μας, πιστεύω ότι θα καταφέρουμε να ενεργοποιήσουμε θετικά, κάθε συμμετέχοντα.\nΜητέρα δύο παιδιών. Υπεύθυνη σεμιναρίων στην Κοιν.Σ.Επ. Ώρες. Βοηθός Μητρότητας Σερρών.\nΓεννήθηκα Θεσσαλονίκη και τα τελευταία 20 χρόνια ζω και εργάζομαι στις Σέρρες. Σπούδασα τουριστικά, αλλά εδώ και 4 χρόνια εξασκώ το λειτούργημα της βοηθού μητρότητας. Είμαι μέλος της Κοιν.Σ.Επ. Ώρες και χειροτεχνώ. Ανέκαθεν ενδιαφερόμουν για τον εθελοντισμό και όταν γνώρισα τον Σύλλογο Σερραιες Μανουλες και τις δράσεις του, σκέφτηκα ότι είναι κάτι που μου ταιριάζει!


Ανατριχιαστικές εξομολογήσεις για τον "δράκο" των Πετραλώνων που ασελγούσε σε μαθήτριες | Star.gr\nΑνατριχιαστικές εξομολογήσεις για τον "δράκο" των Πετραλώνων που ασελγούσε σε μαθήτριες\n"Θέλουμε να σαπίσει στη φυλακή. Είναι άρρωστος"\nΟργή και ανατριχίλα προκαλούν οι εξομολογήσεις συγγενών των θυμάτων του 40χρονου δράκου των Πετραλώνων ο οποίος κακοποιούσε σεξουαλικά ανήλικες μαθήτριες ενώ κάποιες τις λήστευε κιόλας.\nΗ κα Κατερίνα της οποίας η 11χρόνη κόρη έζησε εφιαλτικές στιγμές στα χέρια του 40χρονου τέρατος μίλησε συγκλονισμένη στην «Μεσημεριανή Μελέτη». Το παιδί της μάλιστα ήταν το τελευταίο θύμα του «δράκου» και η κατάθεσή του βοήθησε τις αστυνομικές αρχές στη σύλληψή του 40χρονου.\n«Ήρθε πάνω και έκλαιγε με λυγμούς. Δεν μπορούσε να πάρει ανάσα για να πει τι της είχε συμβεί. Όταν μου εξομολογήθηκε τι είχε συμβεί καλέσαμε αμέσως την αστυνομία η οποία ήρθε σε ένα λεπτό» είπε η κα Κατερίνα.\nΤο ανθρωπόμορφο τέρας ήταν ντυμένος αστυνομικός, όπως κάθε φορά άλλωστε που πλησίαζε τα θύματα του. Πήγε προς το μέρος της 11χρονης στην πυλωτή της πολυκατοικίας και ασέλγησε σε βάρος της μέρα μεσημέρι, ενώ την ώρα που συνέβη το μοιραίο στο διαμέρισμα βρισκόταν η μητέρα της.\n«Αυτό που περιμένουμε από την Δικαιοσύνη είναι να σαπίσει στη φυλακή. Είναι άρρωστος» είπε.\nΗ 11χρονη είναι ένα από τα 100 θύματα του «δράκου» των Πετραλώνων, σύμφωνα με τις τελευταίες εκτιμήσεις των αστυνομικών.\nΗ Ελένη, αδελφή ενός άλλου 11χρονου θύματος μίλησε επίσης για τις τραγικές στιγμές που έζησε η αδελφή της. Όλα συνέβησαν όπως είπε όταν σχόλασε από το σχολείο. «Μετά το περιστατικό έτρεξε στο δάσκαλό της και του είπε τι είχε συμβεί και εκείνος κάλεσε αμέσως την αστυνομία» είπε.\nΤο σοκ που έπαθε το 11χρονο κοριτσάκι ήταν μεγάλο. «Είχε νοσηλευτεί δύο εβδομάδες μετά το περιστατικό σε κλινική. Δεν ήθελε να βλέπει ξένους ανθρώπους. Ήθελε να βρίσκεται μόνο με τους δικούς της γιατί φοβόταν. Ψυχολογικά είναι καλύτερα η αδελφή μου. Απλά κάποιες φορές φοβάται να μπει στην πολυκατοικία καθώς εκεί συνέβη το μοιραίο» είπε η Ελένη.\nΚάντε κλικ και δείτε το βίντεο από την "Μεσημεριανή Μελέτη"


ΑΠΙΣΤΕΥΤΟ! Ο Άδωνις ΚΑΡΦΩΝΕΙ Μητσοτάκη για τη συμφωνία με τους Γάλλους / ΒΙΝΤΕΟ\nTEΡΑΣΤΙΟΣ Αλέξης: Πού δίνει τα λεφτά από τα βραβεία για τη Συμφωνία των Πρεσπών!\n«Δημοκρατική Κίνηση Δικηγόρων»: Μηνυτήρια αναφορά για τη χειραγώγηση της μετοχής της ΔΕΗ\nBINTEO – Όταν ο Αλέξης προειδοποιούσε από το 2019 για το ΞΕΠΟΥΛΗΜΑ της ΔΕΗ!\nΑπίστευτο! Ακόμη και στο τυράκι των 50gb υπάρχει… φάκα!\nTo twitter MΙΛΗΣΕ: Αγριο κράξιμο στον Κούλογλου!\nΙσοπέδωσε Κούλογλου ο Πολάκης!\nΚυρίες και κύριοι, να σας συστήσουμε τον Κυριάκο Μπογδάνο!\nBINTEO – ΣΥΓΚΛΟΝΙΖΕΙ η ΤΡΟΜΕΡΗ καταγγελία ΠΟΛΑΚΗ!\nΤο ΗΧΗΡΟ μήνυμα της ΝΕΟΛΑΙΑΣ στον Μητσοτάκη! (Φωτογραφία / 1.000 λέξεις)\nO Bαξεβάνης αποκαλύπτει: ΑΥΤΗΝ την ερώτηση θα έκανα στον Μητσοτάκη\nΕΚΤΑΚΤΟ – Τρέμει αυτά που έρχονται! Ο Μητσοτάκης σκέφτεται εκλογές ΤΩΡΑ!\nby newsroom ufirst.gr\nΚοινοποιήστε στο FacebookΚοινοποιήστε στο Twitter\nΗ κυβέρνηση αφαίρεσε από τους εργαζόμενους με τις πολιτικές της επιλογές, επιπλέον ένα μισθό μέσα σε λίγους μήνες τονίζει ο εργατολόγος Διονύσης Τεμπονέρας ενώ σημειώνει ότι “η υπαναχώρηση από την πλήρη καταβολή και του δώρου Χριστουγέννων πριν από λίγες ημέρες, ενδέχεται να αποτελέσει την αρχή του τέλους για την de facto κατάργηση του 13ου και 14ου μισθού στον ιδιωτικό τομέα”.\nΗ προχειρότητα και η έλλειψη σχεδιασμού, με την οποία πορεύεται η Κυβέρνηση, στον τομέα των εργασιακών σχέσεων, είναι πρωτοφανής, και οδηγεί στην βίαιη φτωχοποίηση χιλιάδων εργαζομένων.\nΟι αποσπασματικές κινήσεις, τα «μπαλώματα» και τα μπρος-πίσω, δίνουν και παίρνουν, σε μια στιγμή που η οικονομία πλήττεται δραστικά και η σταθερότητα σε συνδυασμό με την όποια ασφάλεια στις εργασιακές σχέσεις, παραμένουν ζητούμενα.\nΤο τελευταίο χτύπημα της κυβέρνησης αφορούσε το «φέσι» που προκάλεσε η μετακίνηση της υποχρέωσης καταβολής του «δώρου Πάσχα» για όσες επιχειρήσεις πλήττονται, μέχρι την 30η Ιουνίου.\nΚαι το χαρακτηρίζουμε έτσι, διότι αυτό ακριβώς προκύπτει με βάση τις «πρακτικές» της αγοράς:\nΑπό τη μία οι εργοδότες είναι παντελώς άγνωστο, πότε θα λάβουν το τμήμα που αναλογεί στην κρατική ενίσχυση για το δώρο Πάσχα και από την άλλη είναι βέβαιο, ότι αυτή η μεταβολή, θα προκαλέσει την καταβολή του στους εργαζόμενους, μόνο «στα χαρτιά», συμπαρασύροντας βεβαίως και το επίδομα αδείας.\nΗ κυβέρνηση ήδη από το Μάρτιο, όρισε ότι, οι πληττόμενες επιχειρήσεις έχουν την δυνατότητα να καταβάλλουν το «δώρο Πάσχα» για το διάστημα από 1.1.2020 μέχρι και 30 Απριλίου, μέχρι και το τέλος Ιουνίου του τρέχοντος έτους. Το τμήμα του δώρου που αντιστοιχούσε στο διάστημα από την ημερομηνία έναρξης των αναστολών συμβάσεων και μετά, αναλαμβάνει να το καταβάλλει το κράτος. Με τον τρόπο αυτό διευκολύνονταν οι εργοδότες προκειμένου να μην επιβαρυνθούν έως και μισό μισθό, εν μέσω πανδημίας.\nΛίγες ημέρες μετά εκδίδεται σχετική ΚΥΑ που προβλέπει την καταβολή του δώρου Πάσχα στο σύνολό του(!) από τις επιχειρήσεις, οι οποίες αφού εγγραφούν σε σχετική πλατφόρμα(1-10/7) θα λάβουν την κρατική ενίσχυση, που θα έχουν ήδη προκαταβάλλει στους εργαζόμενους, στο …άγνωστο μακρινό μέλλον!\nΑυτό έχει ως αποτέλεσμα, οι εργοδότες να επικαλούνται το «κρατικό φέσι» και να μην καταβάλλουν το επίδομα Πάσχα στους εργαζόμενούς τους, προφασιζόμενοι, την μελλοντική και αβέβαιη καταβολή του από την Πολιτεία.\nΟ «τραγέλαφος» συνεχίζεται με την τροπολογία του προγράμματος «Συν-ΕΡΓΑΣΙΑ», που με τις ..κουτσουρεμένες αποδοχές που προέβλεψε, μείωσε σε ποσοστό άνω του 20% και το δώρο Χριστουγέννων και το επίδομα αδείας, κάνοντας ένα βήμα πίσω σε σχέση με ότι είχε προβλεφθεί μέχρι σήμερα για το δώρο Πάσχα(που καταβάλλεται στο ακέραιο).\nΚαι έτσι φτάνουμε σιγά σιγά προς το τέλος Ιουνίου, που υποτίθεται οι εργοδότες, ότι θα πρέπει να καταβάλλουν το δώρο Πάσχα. Είχαμε τονίσει τον Μάρτιο ότι η μετακίνηση της καταβολής του δώρου Πάσχα, θα «συμπαρασύρει» και το επίδομα αδείας.\nΑυτό συμβαίνει και στην πράξη, καθώς οι εργοδότες είναι αδύνατο με πτώση του τζίρου που ξεπερνά το 50% να μπορέσουν να καταβάλλουν εντός Ιουνίου ένα ολόκληρο μισθό. Η νομοθεσία προβλέπει την προκαταβολή του επιδόματος αδείας πριν την άδεια του εργαζομένου, οι άδειες δειλά δειλά ξεκινούν και φυσικά οι χαμένοι της υπόθεσης είναι πάλι οι εργαζόμενοι.\nΟι εργοδοτικές πρακτικές, γνωστές από το παρελθόν. Καταβολή του επιδόματος Πάσχα και αδείας «στα χαρτιά», καταβολή του επιδόματος και μετά με συνοδεία στο ΑΤΜ επιστροφή των μετρητών στον εργοδότη και άλλα πολλά. Για ελέγχους από το ΣΕΠΕ ούτε λόγος, αφού ο ελεγκτικός μηχανισμός έχει ουσιαστικά απενεργοποιηθεί.\nΗ κυβέρνηση ούτε λίγο ούτε πολύ, αφαίρεσε από τους εργαζόμενους με τις πολιτικές της επιλογές, επιπλέον ένα μισθό μέσα σε λίγους μήνες. Η υπαναχώρηση από την πλήρη καταβολή και του δώρου Χριστουγέννων πριν από λίγες ημέρες, ενδέχεται να αποτελέσει την αρχή του τέλους για την de facto κατάργηση του 13ου και 14ου μισθού στον ιδιωτικό τομέα.\nufirst.gr © 2019\nufirst.gr © 2020 - All Rights Reserved


Τουρκική αντιναρκωτική επιχείρηση στην Μεσόγειο – Θα αφυπνιστούν οι ελληνικές Αρχές; – ΔΟΥΡΕΙΟΣ ΙΠΠΟΣ\nΤο “Commander Tide” ρυμουλκείται από το ρυμουλκό “Inebolu” στον ναύσταθμο του Ακσάζ.\nΣτις 2 Ιουνίου οι τουρκικές υπηρεσίες κατάσχεσαν 1.071 κιλά ηρωΐνης στην διάρκεια επιχειρήσεως κατά του πλοίου “Commander Tide” με σημαία Δημοκρατίας Κονγκό. Η επιχείρηση αναλήφθηκε από την Υπηρεσία Κατά Εγκλημάτων Ναρκωτικών του Υπουργείου Εσωτερικών, το οποίο αιτήθηκε συνδρομής από το Υπουργείο Αμύνης ώστε να διατεθούν μέσα του ναυτικού. Πράγματι διατέθηκε η φρεγάτα GEMLIK που απέπλευσε από την Μερσίνα στις 30 Μαΐου και κατευθύνθηκε για περιπολία ανοικτά του Σουέζ όπου εντόπισε το ύποπτο πλοίο κι άρχισε να το παρακολουθεί. Η φρεγάτα διέθετε οργανικό ελικόπτερο S-70 Seahawk και σε αυτήν επέβαιναν δύο ομάδες υποβρυχίων καταστροφών του Τμήματος Ειδικών Δυνάμεων Μερσίνης της τοπικής Διοικήσεως Ναυτικού. Επικουρικά συμμετείχαν μέσα της Ακτοφυλακής και συγκεκριμένα δύο Πλοία Έρευνας – Διάσωσης Ανοιχτής Θαλάσσης που φιλοξενούν οργανικό ελικόπτερο AB-412 κι απέπλευσαν από το Ακσάζ.\nΗ βατραχάνθρωποι πραγματοποίησαν τυπική επιχείρηση Μη Συναινετικής Νηοψίας (VBSS) με την πρώτη ομάδα να επιβιβάζεται από καθελκυσθείσα ταχύπλοη λέμβο. Η δεύτερη ομάδα, 4μελής, που καταρριχήθηκε από το ελικόπτερο με Fast Rope, ακολούθησε μετά από 20 και πλέον λεπτά… Χωρίς αντίσταση από το εννιαμελές πλήρωμα, το πλοίο οδηγήθηκε στον Ναύσταθμο του Ακσάζ όπου και ερευνήθηκε διεξοδικώς.\nΗ Επιχείρηση ΣΤΡΑΤΙΩΤΗΣ ALPER AL (μέλος της Ακτοφυλακής που φονεύθηκε σε βομβιστική επίθεση στις 22-5-2016) αποτελούσε συνέχεια αναλόγων επιχειρήσεων που πραγματοποιούν οι τουρκικές Αρχές, με απώτερο σκοπό την «Επίδειξη Σημαίας» σε κρίσιμες για τα συμφέροντα της Τουρκίας περιοχές και την ενίσχυση του κύρους της χώρας, αποδεικνύοντας στην πράξη τις ικανότητες αστυνομεύσεως πέραν των εθνικών συνόρων. Το περιστατικό έλαβε χώρα στα διεθνή ύδατα νοτιοανατολικώς Κρήτης. Υπενθυμίζεται ότι τον Ιανουάριο του 2016 είχε πραγματοποιηθεί ανάλογη επιχείρηση νοτίως της Κρήτης, μόνο με μέσα της τουρκικής Ακτοφυλακής. Σε αυτήν (Επιχείρηση ALBATROS) είχαν κατασχεθεί 13,6 τόννοι μαριχουάνας. Από τα σχετικά βίντεο που είχαν δημοσιοποιηθεί τότε, είχε φανεί ότι το προσωπικό της Ακτοφυλακής, παρόλο που ενεργούσε από αέρος με ελικόπτερο και με ταχύπλοη λέμβο, αντιμετώπισε δυσκολίες στην επιβίβαση στο πλοίο. Προφανώς η εντοπισθείσα ανεπάρκεια του προσωπικού της Ακτοφυλακής, οδήγησε αυτή την φορά στην πρωταγωνιστική συμμετοχή του Τουρκικού Ναυτικού και των ειδικών του δυνάμεων, αποδεικνύοντας ότι αφενός οι τουρκικές υπηρεσίες προβαίνουν ταχέως στην εξαγωγή διδαγμάτων, αφετέρου ότι υπάρχει πλήρης συντονισμός του κρατικού μηχανισμού σε κρίσιμες περιπτώσεις, θεωρώντας αυτονόητη την συνδρομή των ενόπλων δυνάμεων.\nΣτην Ελλάδα, τα τελευταία έτη έχει σημειωθεί πρόοδος όσον αφορά την αλλαγή νοοτροπίας σε πολιτικό και στρατιωτικό επίπεδο διά του ΓΕΕΘΑ. Υπήρχε ευθυνοφοβία και διστακτικότητα χρησιμοποιήσεως των Ενόπλων Δυνάμεων σε υποστηρικτικό ρόλο αναλόγων περιπτώσεων, εξαιτίας νομικών επικλήσεων σχετικών με την συμμετοχή μέσων των Ενόπλων Δυνάμεων σε επιχειρήσεις ασφαλείας. Από το Λιμενικό Σώμα – Ελληνική Ακτοφυλακή έχει ζητηθεί κατά καιρούς η συνδρομή των Ενόπλων Δυνάμεων με την διάθεση μέσων, όπως ελικόπτερα και πλοία του Πολεμικού Ναυτικού, για την μεταφορά ομάδων επεμβάσεως της ΜΥΑ/ΛΣ. Το επιχείρημα, που πλέον έχει αρχίσει να κατανοείται, είναι ότι τα μέσα των Ενόπλων Δυνάμεων δεν εκτελούν την επιχείρηση αλλά απλώς χρησιμοποιούνται για την μεταφορά των ομάδων επεμβάσεως, είτε του ΛΣ-ΕΛΑΚΤ είτε της ΕΛΑΣ.\nΜπορεί το πνεύμα να έχει αρχίσει να αλλάζει ωστόσο, για μια ακόμη φορά διαπιστώνεται ότι η Ελλάδα ακολουθεί στην Τουρκία. Δεδομένου ότι πληροφορίες για ύποπτα καράβια λαμβάνονται από διεθνείς οργανισμούς και φίλες χώρες, η Ελλάδα, που έχει άριστες σχέσεις με Κύπρο, Ισραήλ, Αίγυπτο και ΗΠΑ, θα έπρεπε να «κυριαρχεί» από απόψεως Πληροφοριών και δράσεως στην ευρύτερη περιοχή. Σημειώνεται ότι το “Commander Tide” είχε αποπλεύσει από λιμένα της Αιγύπτου και κατευθυνόταν στην Ελλάδα… Μια ματιά στον χάρτη και το σημείο που έγινε η επέμβαση, οδηγεί ευλόγως στο συμπέρασμα ότι η Τουρκία δεν επέτρεψε στο πλοίο να προσεγγίσει περισσότερο την Κρήτη, λαμβάνοντας υπ’ όψιν το ενδεχόμενο επεμβάσεως των ελληνικών Αρχών.\n« Για την Εφεδρεία και την Εθνοφυλακή\nΤέλος στο Σχολείο Υποβρυχίων Καταστροφών Στρατού Ξηράς θέτει ο Α/ΓΕΕΘΑ »


by Jim Taylor 17 Μαρτίου, 2021, 7:11 μμ 14 Views\nΟ Μάρκος Σεφερλής είναι ο παρουσιαστής του νέου τηλεπαιχνιδιού «5×5» στον ΑΝΤ1. Αν και το τρέιλερ προβάλλεται ήδη και έχουν γυριστεί και τα πρώτα επεισόδια, εντούτοις θα αργήσει πολύ να κάνει πρεμιέρα.\nΑρχικά το παιχνίδι θα ξεκινούσε να προβάλλεται μέσα στον Μάρτιο ή το αργότερο μέσα στον Απρίλιο. Γι’ αυτό το λόγο που ο δημοφιλής κωμικός έβγαλε τρέιλερ για δηλώσεις συμμετοχών πολύ νωρίς και ξεκίνησε εντατικά γυρίσματα, ώστε να έχει έτοιμο ένα ικανοποιητικό αριθμό επεισοδίων. Όμως με νεότερες πληροφορίες το παιχνίδι θα μετατεθεί για την επόμενη σεζόν.\nΤο κανάλι θεωρεί καλύτερο να ξεκινήσει το νέο παιχνίδι από τον Σεπτέμβριο, μιας και η φετινή σεζόν πλησιάζει στο τέλος της. Εξάλλου, για το 2021- 2022 ο ΑΝΤ1 θέλει να εντάξει στο πρόγραμμά του τρία τηλεπαιχνίδια. Το «Ρουκ Ζουκ», το «5×5» και τον «Εκατομμυριούχο», για το οποίο μάλιστα έχει ακουστεί ο Γρηγόρης Αρναούτογλου.\nPrevious article Χαμός στη «Φάρμα» με τη Μαρία Μιχαλοπούλου\nNext article Masterchef Spoiler 17/03: Αυτοί είναι οι δύο αρχηγοί της δοκιμασίας – Πλειστηριασμός για γερά νεύρα\nMasterchef Spoiler 17/03: Αυτοί είναι οι δύο αρχηγοί της δοκιμασίας – Πλειστηριασμός για γερά νεύρα


kozan.gr: H λυρική σοπράνο Άννα Παπαδοπούλου, σύζυγος του βουλευτή Γ. Ντζιμάνη και το παράπονο για την απόρριψή της από οντισιόν του ΔΗ.ΠΕ.ΘΕ. Κοζάνης και του Δ.Ω.Κ.: «Aπορρίφθηκα λόγω ηλικίας» | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nMε ανάρτησή της στο facebook (κλικ εδώ), η λυρική σοπράνο Άννα Παπαδοπούλου, σύζυγος του βουλευτή Γ. Ντζιμάνη, εκφράζει το παράπονό της για την απόρριψή της από οντισιόν του ΔΗ.ΠΕ.ΘΕ. Κοζάνης και του Δ.Ω.Κ.: «Αγαπητές συμπολίτισσες, αγαπητοί συμπολίτες. Θέλω να αναφερθώ σε ένα θέμα που αφορά τόσο εμένα σαν λυρική σοπράνο και γυναίκα, όσο και το δημοτικό ωδείο Κοζάνης και γενικότερα την πόλη μας. Φέτος το Δ.Ω.Κ. (Δημοτικό Ωδείο Κοζάνης) σε συνεργασία με το ΔΗ.ΠΕ.ΘΕ. (Δημοτικό Περιφερειακό Θέατρο) αποφάσισε να ανεβάσει τον Μάιο την οπερέτα του Θ.Σακελαρίδη «Ο Βαφτιστικός». Στο έργο αυτό θα συμμετάσχουν η ορχήστρα και η χορωδία του Δ.Ω.Κ. υπό τη διεύθυνση του κ. Χρήστου Κτιστάκη. Για την εξεύρεση φωνών και ηθοποιών έγινε μία οντισιόν η οποία δεν έθετε κανένα περιορισμό για την ηλικία αυτών που θα επιλεγούν. Στην οντισιόν προσήλθαν για το ρόλο της πρωταγωνίστριας τρείς σοπράνο μεταξύ των οποίων και εγώ.\nΗ επιτροπή απαρτίζονταν από δύο εκπροσώπους του ΔΗ.ΠΕ.ΘΕ. και από το Δ.Ω.Κ. συμμετείχαν ο μαέστρος της ορχήστρας και χορωδίας κ. Χρήστος Κτιστάκης και ο καλλιτεχνικός διευθυντής του Δ.Ω.Κ. κ. Γεώργιος Τζούκας. Κατά την ακρόαση η επιτροπή έμεινε κατενθουσιασμένη και από τη μουσική ερμηνεία μου και από το παίξιμό μου. Άλλωστε δέκα χρόνια σπουδών ηθοποιίας και φωνητικής στη Σοβιετική Ένωση δεν κρύβονται! Μετά από μία εβδομάδα περίπου μου ανακοίνωσαν ότι απορρίφθηκα λόγω ηλικίας, όρος που δεν περιλαμβανόνταν στην ανακοίνωση για την επιλογή των σολίστ – ηθοποιών.\nΑυτός ο λόγος αποκλεισμού, πέραν του ότι δεν υπήρχε στην προκήρυξη,δεν στέκει επιστημονικά, διότι οι λυρικές φωνές βρίσκονται στην μέγιστη απόδοσή τους στην ηλικία άνω των 40 ετών και επιπλέον ο ηθοποιός στη σκηνή δεν έχει ηλικία! Επίσης, θέλω να τονίσω ότι η δικαιολογία για τον αποκλεισμό μου είναι απαράδεκτη και με προσβάλλει σαν γυναίκα και μέσα από το προσωπό μου όλες τις γυναίκες! Τελικά, ο ρόλος δώθηκε σε μία σοπράνο από τη Λάρισα, η οποία μαζί με μία ομάδα ηθοποιών από άλλες πόλεις θα ανεβάσουν το έργο. Εδώ έχουμε το εξής παράδοξο, να ανεβάζει παράσταση το ΔΗ.ΠΕ.ΘΕ. σε συνεργασία με το Δ.Ω.Κ. και να μην υπάρχει ούτε ένας ηθοποιός από το Δ.Ω.Κ. και από την Κοζάνη γενικότερα.\nΚαι ναι μεν, ο κ. Χρήστος Κτιστάκης ανεβάζει παράσταση μέσω του Δ.Ω.Κ. καλώντας φίλους και γνωστούς, και καλά κάνει, ο δε διευθυντής του Δ.Ω.Κ. κ. Γεώργιος Τζούκας παρακολουθεί την εξέλιξη αμέτοχος!!! Ως γνωστόν η σχέση εργασίας μου με το Δ.Ω.Κ. είναι ιδιωτικού δικαίου αορίστου χρόνου και με μειωμένο ωράριο. Πράγμα που σημαίνει ότι για να συμπληρώσω το εισόδημά μου μπορώ να διδάσκω και σε άλλα ωδεία της πόλης. Αυτό δεν το έκανα ποτέ για ηθικούς και μόνο λόγους.\nΗ τελευταία όμως εξέλιξη και ο τρόπος συμπεριφοράς απέναντί μου, με απελευθερώνει ηθικά να συνεργασθώ και με άλλα ωδεία της πόλης.\nΚλείνοντας, θέλω να υπενθυμίσω ότι εδώ και είκοσι χρόνια στο Δ.Ω.Κ. λειτουργεί τάξη μονωδίας, την οποία ίδρυσα εγώ, και η οποία έχει δώσει διαχρονικά πάμπολλες συναυλίες. Αν υποθέσουμε ότι το Δ.Ω.Κ. έψαχνε για νέες φωνές και ηθοποιούς για να πλαισιώσουν την παράσταση και δεν επέλεξε εμένα λόγω ηλικίας, θα μπορούσε να εμπιστευθεί φωνές από το ωδείο και την πόλη οι οποίες προσήλθαν στην ακρόαση. Όμως ούτε και αυτό έγινε και νομίζω ότι αποτελεί προσβολή για την πόλη».\nΑνώνυμος - Μάρτιος 4th, 2018 at 11:05\nΆρχισαν τα (ωδειακά) όργανα!\nΑνώνυμος - Μάρτιος 4th, 2018 at 11:19\nτο Δηπεθε ειναι καιρος να κλεισει.\nΠληρωνουμε δημοτικα τελη αυξημενα για να παιρνει το θεατρο επιχορηγησεις καθε χρονο,εις βαρος του κοσμου της Κοζανης!!!\nΑνώνυμος - Μάρτιος 4th, 2018 at 11:39\n– Να κλείσουμε τα γήπεδα, γιατί εγώ που δεν παίζω δεν θέλω να πληρώνω για να βάζει ο άλλος καλάθια και γκολ.\n– Να σταματήσουμε τα έξοδα για τις Αποκριές, Μωμοέρια, Λαζαρίνες, Λασσάνεια κτλ, γιατί προσωπικά ντιπ δεν μαρέσουν και δεν θέλω τα δημοτικά μου τέλη να ξοδεύονται.\n– Να μην ανοίξει ποτέ η βιβλιοθήκη γιατί άκουσα πως είναι πολύ ακριβή η συντήρηση της και δεν θέλω να πληρώνω δημοτικά τέλη, καθώς ούτε απέξω δεν θα περάσω.\nΕίναι πολλά που πρέπει να κλείσουμε, νισάφι με τους κουλτουριάρηδες που θέλουν θέατρα και πολιτισμούς.\nΑνώνυμος - Μάρτιος 4th, 2018 at 16:06\nΒολεμένος στο δηπεθε;\nΤα άλλα που αναφέρεις έχουν ανταπόδοση, το δηπεθε τι έχει;;;\nΑνώνυμος - Μάρτιος 4th, 2018 at 17:32\nΜισθό δεν περνούν αυτοί που ασχολούνται με τις αποκριες , μωμοερια , λαζαρινες κλπ και τα καλάθια , σουτ τα κάνω τσάμπα δεν πληρώνω εισιτήριο . Εσείς πληρώνεστε πολύ καλα\nΑνώνυμος - Μάρτιος 4th, 2018 at 13:26\nΟτ με οτ λες\nΑνώνυμος - Μάρτιος 4th, 2018 at 13:02\n«…για να συμπληρώσω το εισόδημά μου…», δηλαδή τη σύνταξη του απόστρατου και νυν εφταχίλιαρου (και βάλε) βουλευτή.\nΣτους καιρούς που έχουμε, αυτό ακούγεται, τουλάχιστον, ως κακόγουστο αστείο.\nΑνώνυμος - Μάρτιος 4th, 2018 at 14:00\nΑπο όλη το κείμενο εσύ κρατάς αυτο δηλαδή. IQ απογοητευτικό.\nΑνώνυμος - Μάρτιος 4th, 2018 at 16:07\nΔεν κατάλαβες τίποτα γίδι..\nΑνώνυμος - Μάρτιος 4th, 2018 at 21:06\nΑν το σχολιο μου δημοσιευονταν αυτουσιο θα σου ελεγα εγω ποιος ειναι γιδι και ποιος γιδοβοσκος\nΑνώνυμος - Μάρτιος 4th, 2018 at 22:50\nγια κάποιο λόγο κόπηκε.\nΑνώνυμος - Μάρτιος 4th, 2018 at 17:33\nΕίναι πολύ μεγάλη πρόκληση\nΑνώνυμος - Μάρτιος 4th, 2018 at 14:07\nΚαλα θα κάνουν ο πρόεδρος και ο αντιδήμαρχος ειδικά που ειναι και μουσικός να ψάξουν λίγο τα εσωτερικά θέματα. Γιατί η ιστορία δεν ειναι τόσο πρωτότυπη, εχει ξαναγίνει στη Λάρισα παλιότερα με αποτέλεσμα «κάποιος συντελεστής» να κηρυχθεί ανεπιθύμητος πλέον εκει.\nΑπο την αλλη ποια ειναι η θέση του κ. Τζούκα; Γιατί κωφεύει;\nΓιατί δεν έκανε αναφορά στον προϊστάμενό της και την κάνει δημοσίως; Αν εγώ που δουλεύω στο Δημόσιο έγραφα δελτίο τύπου κάθε φορά που συνάδελφος με αδικούσε θα ήμουν κάθε μήνα στην τηλεόραση. Δεν έχουν διαδικασίες εκεί στο Ωδείο;\nΑνώνυμος - Μάρτιος 4th, 2018 at 16:24\nΣΥΓΓΝΩΜΗ, Η ΚΥΡΙΑ ΔΕΝ ΜΠΟΡΟΥΣΕ ΓΙΑ ΤΟ ΟΡΙΟ ΗΛΙΚΙΑΣ ΝΑ ΡΩΤΗΣΕΙ ΣΤΟ ΔΗΜΟΤ. ΩΔΕΙΟ,ΚΑΘΕ ΜΕΡΑ ΕΚΕΙ ΕΙΝΑΙ,ΤΗ ΓΡΑΜΜΑΤΕΙΑ, ΤΟΝ κ.ΤΖΟΥΚΑ ΔΙΠΛΑ ΤΗΣ ΤΟΥΣ ΕΧΕΙ. ΧΑΣΑΜΕ ΤΗΝ ΑΝΘΡΩΠΙΝΗ ΕΠΙΚΟΙΝΩΝΙΑ ΜΟΎ ΦΑΙΝΕΤΑΙ. ΤΙ ΠΡΑΜΑΤΑ ΕΙΝΑΙ ΑΥΤΑ;\nΑνώνυμος - Μάρτιος 4th, 2018 at 18:32\nτίποτε δεν κατάλαβες από το κείμενο …. επιστροφή στο δημοτικό …\nΑνώνυμος - Μάρτιος 4th, 2018 at 22:21\nΣαν τι δηλ. δεν κατάλαβα;; Απλά πράγματα ρωτώ.Σχέσεις μεταξύ τους δεν έχουν εκεί στο Ωδείο; Τα αυτονόητα να λέμε;\nΑνώνυμος - Μάρτιος 4th, 2018 at 18:35\nΣτην τέχνη υπάρχει όριο ηλικίας …;;;\nΑνώνυμος - Μάρτιος 4th, 2018 at 20:19\nΗ τεχνη γενικώς όχι. Το όριο όμως το θέτει ο ίδιος ο ρόλος.\nΑνώνυμος - Μάρτιος 4th, 2018 at 22:49\nστην έμμισθη ναι.\nΑνώνυμος - Μάρτιος 4th, 2018 at 19:11\nκαληνύχτα Κοζάνη, καληνύχτα Δυτική Μακεδονία…\nΑνώνυμος - Μάρτιος 4th, 2018 at 19:22\nΟύτε την κυρία ξέρω, ούτε από οπερετες ξέρω. Αυτό που ξέρω είναι ότι όσο καλή ηθοποιός και αν ήταν η Βασιλειαδου, δεν έκανε για τους ρόλους που έπαιξε η Βουγιουκλάκη. Ισχύει φυσικά και το αντίθετο.\nΓι’ αυτό γίνεται η οντισιόν. Για να διαλέξει ο σκηνοθέτης αυτόν που θεωρεί καταλληλότερο συνολικά.\nΑνώνυμος - Μάρτιος 4th, 2018 at 22:18\nΑνώνυμος - Μάρτιος 4th, 2018 at 22:23\n«Το Μαξίμου ακούει;»\n« kozan.gr: Το αιχμηρό σχόλιο του πρώην δημάρχου Κοζάνης, Λ Μαλούτα: «Aλήθεια, ποια περίοδο διανύουμε; Αποκριάς ή Σαρακοστής;»\nkozan.gr: Χθεσινές φωτογραφίες και βίντεο (με drone) από την υπό κατασκευή λιγνιτική μονάδα της ΔΕΗ, Πτολεμαΐδα 5 »


Προβληματισμός για την αντιμετώπιση της τρομοκρατίας μετά το μακελειό στο Βερολίνο | eReportaz\nΠροβληματισμός για την αντιμετώπιση της τρομοκρατίας μετά το μακελειό στο Βερολίνο\nΟ χαρακτηρισμένος ως «επικίνδυνος» Ανίς Αμρί, για τον οποίο όμως οι αρχές δεν βρήκαν επιβαρυντικά στοιχείο ότι προετοιμάζει επίθεση και έπαψαν να τον παρακολουθούν, αξιοποίησε όλες τις αδυναμίες του κράτους δικαίου. Τώρα η Γερμανία θα πρέπει να κάνει μια δύσκολη συζήτηση για το τι μέλλει γενέσθαι στα θέματα των προσφύγων και της πολιτικής ασφάλειας.\nΗ συζήτηση αυτή τις ερχόμενες εβδομάδες και τους προσεχείς μήνες είναι βέβαιο ότι θα κυριαρχήσει κατά την εκλογική χρονιά του 2017. Η επίθεση στη χριστουγεννιάτικη αγορά του δυτικού Βερολίνου έριξε ένα πέπλο θλίψης πάνω στη γερμανική πρωτεύουσα και σε όλη τη χώρα. Αυτό δεν εμπόδισε όμως τους Γερμανούς να γεμίσουν και πάλι τις χριστουγεννιάτικες αγορές, αντιδρώντας με αυτόν τον τρόπο κατά του φόβου.\nΕπισκέφτηκαν ακόμα και εκείνην του τόπου του εγκλήματος δίπλα στην Εκκλησία της μνήμης «Gedachtniskirche», η οποία ήταν και αυτή γεμάτη κατά τις χριστουγεννιάτικες λειτουργίες.\nΟ ευαγγελικός ιερέας Μάρτιν Γκέρμερ απάντησε καταφατικά στο ερώτημα το οποίο του ετέθη από όλα τα γερμανικά ΜΜΕ για το αν μπορεί να γιορτάσει κανείς Χριστούγεννα μετά την αιματηρή επίθεση σαν μην συμβαίνει τίποτα, λέγοντας ότι «γιορτάζουμε τα Χριστουγεννα, επειδή ο Θεός ήλθε στον κόσμο όπως αυτός ακριβώς είναι, και με την βία, για να ενισχύσει την ελπίδα της ειρήνης». Κάτι ανάλογο συνέβη και στην Δρέσδη, την πρωτεύουσα του κρατιδίου της Σαξονίας, νοτιότερα του Βερολίνου.\nΕίκοσι χιλιάδες πιστοί συγκεντρώθηκαν στην πλατεία μπροστά από την εκκλησία της Παναγίας της Δρέσδης (Frauenkirche), όπου γίνεται η μεγαλύτερη υπαίθρια χριστουγεννιάτικη λειτουργία της Γερμανίας. Ο χριστιανοδημοκράτης πρωθυπουργός του κρατιδίου της Σαξονίας Στάνισλαφ Τίλιχ κάλεσε τους συγκεντρωμένους πιστούς να επιδείξουν αλληλεγγύη και σεβασμό απέναντι σε άλλους ανθρώπους και διαφορετικούς πολιτισμούς.\n«Ακριβώς τώρα χρειαζόμαστε την ειρηνική συνύπαρξη στη χώρα μας», είπε στην ομιλία του μπροστά στον επιβλητικό ναό της Δρέσδης, της λεγόμενης και «Φλωρεντίας επί του (ποταμού) Έλβα». Ο προτεστάντης επίσκοπος της Σαξονίας ο οποίος χοροστάτησε, κάλεσε σε περισυλλογή και περίσκεψη, επίδειξη μέτρου στην κριτική και την οργή, και σε αυτοσυγκράτηση. «Αυτός ο δρόμος οδηγεί στην κοινωνική ειρήνη και δεν θέτει σε κίνδυνο την ευημερία», όπως είπε. Στο τέλος της υπαίθριας λειτουργίας, οι πιστοί κάθε εθνικότητας έδωσαν τα χέρια σε ένδειξη ειρηνικής συνύπαρξης και αγάπης μεταξύ των ανθρώπων. Και ο Γιόακιμ Γκάουκ τόνισε στον τελευταίο του μήνυμα ως Πρόεδρου της Δημοκρατίας την ανάγκη «ακριβώς σε καιρούς τρομοκρατικών επιθέσεων να μη βαθύνουν τα ρήγματα στην κοινωνία, ούτε να γίνουν αντικείμενο υποψίας ολόκληρες ομάδες πολιτών», είπε χαρακτηριστικά. Ο υπουργός Εσωτερικών Τόμας Ντε Μεζιέρ εκφράστηκε επαινετικά για την αντίδραση των πολιτών.\n«Είμαι εντυπωσιασμένος από το κοινό πένθος και την αποφασιστικότητα να μην αλλάξουμε τον τρόπο ζωής μας», τόνισε στην Bild. Το μεγάλο αναπάντητο ερώτημα το οποίο πλανάται όμως στο Βερολίνο είναι γιατί δεν ελήφθησαν πρόσθετα προστατευτικά μέτρα για τις εξήντα χριστουγεννιάτικες αγορές του Βερολίνου, αφού και πληροφορίες υπήρχαν από την Interpol για ενδεχόμενη επίθεση στην Ευρώπη τα Χριστούγεννα και βέβαια το προηγούμενο της επίθεσης στη Νίκαια της Γαλλίας.\nΣτη διάσημη χριστουγεννιάτικη αγορά της Νυρεμβέργης είχαν τοποθετηθεί εμπόδια από μπετόν, στο Βερολίνο όμως όχι. Το σημαντικότερο επιχείρημα είναι ότι δεν θα μπορούσαν να έχουν πρόσβαση τα ασθενοφόρα σε περίπτωση που συνέβαινε κάτι… Ο έρευνες για το αν ο Ανίς Αμρί είχε συνεργάτες συνεχίζονται, αλλά μέχρι στιγμής δεν υπάρχει απάντηση.\n«Ενδιαφέρον πάντως παρουσιάζει το γεγονός ότι οι περισσότερες επιθέσεις των δύο τελευταίων ετών στην Ευρώπη έχουν γίνει από Μαροκινούς και Τυνήσιους ή καταγόμενους από την Τυνησία», σύμφωνα με το γερμανικό «Ιδρυμα Επιστήμη και Πολιτική». Μπορεί όλοι να συμφωνούν στη Γερμανία με τη συνετή αντίδραση των πολιτών, οι γνώμες όμως διίστανται ως προς τον τρόπο αντιμετώπισης του θέματος στο εξής, και η σχετική συζήτηση θα βρεθεί στο επίκεντρο της πολιτικής αντιπαράθεσης αμέσως μετά τις γιορτές.\nΟι προτάσεις φτάνουν μέχρι τον περιορισμό της αναπτυξιακής βοήθειας προς χώρες οι οποίες αρνούνται να δεχτούν τους πολίτες τους, όπως έκανε η Τυνησία με τον Αμρί, ή προβάλλουν προσκόμματα, όπως έγινε επίσης στην προκειμένη περίπτωση δια της αρνήσεως να του χορηγηθεί διαβατήριο, αρνούμενες δηλαδή εμμέσως να δεχθούν πολίτες τους.\nΑυτήν την πρόταση την υποστηρίζουν ο χριστιανοδημοκράτης υπουργός Εσωτερικών Τόμας Ντε Μεζιέρ, αλλά και ο πρόεδρος του Σοσιαλδημοκρατικού Κόμματος Ζίγκμαρ Γκάμπριελ. Άλλοι πάλι, όχι άδικα, υποστηρίζουν ότι η φτώχεια είναι εκείνη η οποία σε αρκετές περιπτώσεις ρίχνει στην αγκαλιά του Ισλαμικού Κράτους τους δράστες.\nΕξάλλου, αυξάνει η πίεση στους Πράσινους να χαρακτηρίσουν τις χώρες της Βόρειας Αφρικής ασφαλείς, ώστε να μπορούν να απελαύνονται οι πολίτες τους από τη Γερμανία, αφού δεν θα δικαιούνται πλέον άσυλο και αν μη τι άλλο θα επιταχυνθεί η διαδικασία μη παροχής ασύλου.\nΕπίσης, προτείνεται όσοι χαρακτηρίζονται επικίνδυνοι να μένουν υπό κράτηση έως ότου απελαθούν και να μην κυκλοφορούν ελεύθεροι. Ζητείται επίσης η στενότερη συνεργασία των υπηρεσιών Ασφαλείας τη Ευρώπης, κάτι το οποίο δεν συνέβη στην περίπτωση του Αμρί μεταξύ Ιταλίας και Γερμανίας.\nΕπίσης, όπως γράφει το ΑΠΕ-ΜΠΕ, από την πρώτη στιγμή οι Χριστιανοκοινωνιστές της Βαυαρίας δια του προέδρου του κόμματος Χορστ Ζέεοφερ πρότειναν τη δημιουργία κέντρων τράνζιτ στα σύνορα της Γερμανίας, όπου οι πρόσφυγες θα ταυτοποιούνται πριν εισέλθουν στη χώρα. Σε κάθε περίπτωση θα πρέπει να είναι γνωστό ποιος είναι ποιος, υποστηρίζουν διάφοροι πολιτικοί, μεταξύ των οποίων και ορισμένοι σοσιαλδημοκράτες.


Νεογέννητο μωρό γάντια\nΣπίτι > Προϊόντα > Νεογέννητο μωρό γάντια\n(Σύνολο 24 Προϊόντα για Νεογέννητο μωρό γάντια)\nNINGBO WELLMAX CO., LTD. is one of the Νεογέννητο μωρό γάντια leading brands in China. It is the factory & supplier specializing in manufacturing Νεογέννητο μωρό γάντια. Offer high quality Νεογέννητο μωρό γάντια at a cheap wholesale price.\nΧονδρικό Νεογέννητο μωρό γάντια από την Κίνα, πρέπει να βρείτε φτηνές Νεογέννητο μωρό γάντια ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Νεογέννητο μωρό γάντια παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Νεογέννητο μωρό γάντια, Είμαστε 'll να σας απαντήσει ταχύτερα.


Αναμόρφωση ΚΒΣ και Ποινολογίου. Οι πρώτες αλλαγές στον κώδικα βιβλίων και στοιχείων. (Α μέρος) | EUROPEAN TAX SYMMETRY CONTROL\nKατηγορία: Σημαντικα, Τελευταία Φορολογικά Νεα | 10 Νοεμβρίου, 2011\nΑναμόρφωση ΚΒΣ και Ποινολογίου – Κανονισμός Απεικόνισης των Συναλλαγών\nΜέσα στον ορυμαγδό των γεγονότων, εμείς σήμερα θα σας προϊδεάσουμε για τον Κ.Α.Σ. (Κανονισμό Απεικόνισης των Συναλλαγών).\nΑποτελεί την μετάλλαξη του Κώδικα Βιβλίων και Στοιχείων, που αρκετά χρόνια αποτελούσε ένα βραχνά για τις επιτηρήσεις, όχι τόσο για την εφαρμογή του αλλά για την δυνατότητα που έδινε στην φορολογούσα αρχή να τον χρησιμοποιήσει για άλλους από τους ελεγκτικούς λόγους.\nΟ Κ.Α.Σ. θα αποτελέσει μέρος του Κώδικα Φορολογίας Εισοδήματος, που σήμερα είναι ο 2238/1994.\nΤο πόρισμα που παρέδωσε η επιτροπή έχει πολλές αλλαγές τόσο σε ότι αφορά τα βιβλία και στοιχεία, όσο και στην αντιμετώπιση των προστίμων για παραβάσεις του.\n1. Καταργείται σειρά φορολογικών βιβλίων τα οποία μέχρι σήμερα τηρούνταν υποχρεωτικά. Πρόκειται για:\n– Το βιβλίο παραγωγής-κοστολογίου.\n– Τα πρόσθετα βιβλία αποθήκευσης, διάθεσης λαχείων, μεταχειρισμένων αγαθών, καθώς και το βιβλίο εντολών για του μεσίτες.\n– Τα διοικητικά βιβλία των Ανωνύμων Εταιρειών και των ΕΠΕ (παύει η φορολογική υποχρέωση).\n2. Επέρχονται αλλαγές στη διαδικασία θεώρησης των βιβλίων και των στοιχείων (είναι η γνωστή ταλαιπωρία για τις επιχειρήσεις και τους λογιστές τους) που είναι οι εξής:\n– Καταργείται παντελώς η θεώρηση των βασικών βιβλίων Β’ και Γ’ κατηγορίας καθώς και του βιβλίου αποθήκης.\n– Για τα πρόσθετα βιβλία και το βιβλίο τεχνικών προδιαγραφών -για τα οποία παραμένει η θεώρηση- θα ρυθμιστεί με αποφάσεις η υποκατάσταση της κλασικής θεώρησης με τη σήμανση μέσω ειδικών φορολογικών μηχανισμών.\n– Για τα φορολογικά στοιχεία, διατηρείται η θεώρηση των στοιχείων διακίνησης, ενώ η θεώρηση των υπόλοιπων στοιχείων (τιμολόγια, ΔΠΥ κ.λπ.) παραμένει η θεώρηση για μεταβατικό χρονικό διάστημα. Το μεταβατικό διάστημα θα λήξει όταν θα ξεκινήσει η διαβίβαση των δεδομένων όλων των συναλλαγών στη Γενική Γραμματεία Πληροφοριακών Συστημάτων με ηλεκτρονική μέθοδο.\n3. Επεκτείνονται τα χρονικά όρια ενημέρωσης των βιβλίων, ενώ ο χρόνος ενημέρωσης συνδέεται πλέον και με τον χρόνο υποβολής των δηλώσεων ΦΠΑ:\n– Για τις επιχειρήσεις που υπάγονται στον ΦΠΑ, ο χρόνος ενημέρωσης είναι το τέλος του επόμενου μήνα από την περίοδο για την οποία υποβάλλεται η δήλωση ΦΠΑ.\n– Για τις μη υπαγόμενες στον ΦΠΑ επιχειρήσεις, τα βιβλία ενημερώνονται μέχρι το τέλος κάθε ημερολογιακού τετραμήνου.\nΝα σημειώσουμε εδώ ότι λαμβάνεται και μέριμνα για την τήρηση των βιβλίων, όπου ζητείται απλά να είναι στην διάθεση των ελεγκτικών αρχών όταν ζητηθούν, χωρίς να εξετάζεται ο τόπος τήρησης τους.\n4. Καταργείται σύμφωνα με το πόρισμα η υποχρέωση υποβολής των ακόλουθων καταστάσεων προς τις φορολογικές αρχές:\n– Του μεριδολογίου των ιατρών, του βιβλίου αποθήκης, των δελτίων κίνησης των τουριστικών λεωφορείων και η υποχρέωση υποβολής των ισοζυγίων.(κρίθηκε ότι παρέχουν στοιχεία που δεν έχουν αξιοποιηθεί ή δεν μπορούν να αξιοποιηθούν από τον έλεγχο).\n5. Σημαντικό είναι ότι τα τιμολόγια που αφορούν αμοιβαίες ανταπαιτήσεις θα εξαιρούνται από την υποχρέωση εξόφλησης με επιταγές ή μέσω τραπεζικού λογαριασμού. Δηλαδή επιτρέπονται οι συμψηφισμοί των απαιτήσεων που έχει η μια επιχείρηση στην άλλη.\n6. Επεκτείνεται η δυνατότητα τήρησης των παραστατικών (και των δελτίων αποστολής) σε CD-ROM.\n7. Επανέρχεται το καθεστώς τιμολόγησης των αγροτικών προϊόντων όπως ίσχυε πριν την 1η Ιουνίου του 2010 (καταργείται η υποχρέωση έκδοσης τιμολογίου-δελτίου αποστολής αγροτικών προϊόντων από τον παραλαμβάνοντα έμπορο, ο οποίος στο εξής θα εκδίδει δελτίο ποσοτικής παραλαβής και τιμολόγιο αγοράς αγροτικών προϊόντων).\n8. Καθιερώνεται υποχρέωση τήρησης ηλεκτρονικού φακέλου από τις επιχειρήσεις. Στον ηλεκτρονικό φάκελο θα ενσωματώνονται ισοζύγια, ισολογισμοί, ημερολόγια πρωτογενών εγγραφών και άλλα παραστατικά, τα οποία ναι μεν δεν θα θεωρούνται αλλά πρέπει να είναι διαθέσιμα στον ελεγκτή της εφορίας.\n9. Επίσης, καταργείται η υποχρέωση αναγραφής της ΔΟΥ του εκδότη στα στοιχεία, καθώς και της διεύθυνσης επαγγέλματος του αντισυμβαλλόμενου στις συγκεντρωτικές καταστάσεις πελατών προμηθευτών.\nΗ επιτροπή πέρα από την αναμόρφωση του ΚΒΣ είχε και την αρμοδιότητα να αναμορφώσει τα άρθρα 5 και 9 του ποινολογίου.\nΒασική πρόθεση της επιτροπή, όπως συνάγεται από το πόρισμα, ήταν ο ορθολογισμός των προστίμων ώστε να μην μπορούν να χρησιμοποιηθούν κατά το δοκούν…, αλλά και να είναι εισπράξιμα έτσι ώστε να μην δημιουργούνται ληξιπρόθεσμα έσοδα προς το δημόσιο, που δεν πρόκειται ποτέ να εισπραχθούν (βλέπε την περιβόητη λίστα επιχειρήσεων που δημοσιοποιήθηκε από το υπουργείο οικονομικών).\nΤο νομοσχέδιο, λοιπόν, προβλέπει νέο «ποινολόγιο» με ελαστικότερα πρόστιμα ειδικά για τις τυπικές παραβάσεις.\nΕπανέρχεται η διάταξη που προβλέπει ότι θα επιβάλλεται πρόστιμο στον καταναλωτή ο οποίος δεν θα ζητάει απόδειξη από κατάστημα ή από ελεύθερο επαγγελματία. Το πρόστιμο ορίζεται στα 100 ευρώ.\nΟι επιχειρήσεις που υποπίπτουν σε φορολογικές παραβάσεις θα τιμωρούνται είτε με «προσαύξηση» του τζίρου τους είτε με διόγκωση των φορολογικών κερδών, ανάλογα με το είδος της παράβασης στην οποία θα έχουν υποπέσει.\nΕπίσης δόθηκε ιδιαίτερη μέριμνα στο να μπουν κανόνες τέτοιοι ώστε να μην απορρίπτονται τα βιβλία με «ψήλου πήδημα». Μιας και όπως επισημαίνεται η πράξη αυτή της ελεγκτικής αρχής «οδηγεί σε σημαντικές στρεβλώσεις και υπερβολικές επιβαρύνσεις για τις επιχειρήσεις».\nΕπαναφέρεται το φορολογικό point system. Να θυμίσουμε ότι η πρώτη φορά που 2003 με τον νόμο 3220/2004. Ωστόσο, δεν εφαρμόστηκε ποτέ στην πράξη, καθώς ήταν ένας από τους πρώτους νόμους που καταργήθηκε με την αλλαγή της κυβέρνησης, αν και «εφαρμόζεται» εσωτερικά εφαρμόζεται και αποτελεί ένα από τα «εργαλεία» του ELENXIS.\nΟλόκληρη η πρόταση της επιτροπής για το νέου τύπου point system έχει ως εξής:\n«Προτείνεται η μη απόρριψη των βιβλίων και των στοιχείων των επιτηδευματιών και ο προσδιορισμός με αντικειμενικό τρόπο του φορολογητέου εισοδήματος, με προσθήκη στα ακαθάριστα έσοδά τους της αποκρυβείσας αξίας και επαύξηση αυτών με συντελεστή ο οποίος θα συναρτάται με τη βαρύτητα της παράβασης ή την επανάληψη». Τι σημαίνει αυτό στην πράξη;\n– Το ακαθάριστο εισόδημα των επιχειρήσεων (ανεξάρτητα από τον τύπο των βιβλίων που θα τηρούν) θα προκύπτει από το σύνολο των ακαθάριστων εσόδων.\n– Για τις επιχειρήσεις που βαρύνονται με φορολογικές παραβάσεις, τα ακαθάριστα έσοδα θα προσαυξάνονται. Το ύψος της προσαύξησης θα εξαρτάται:\n*Από την αξία της συναλλαγής την οποία αφορά η παράβαση.\n*Από έναν συντελεστή ο οποίος θα προσαυξάνει την αξία της αποκρυβείσας συναλλαγής. Όσο σοβαρότερη είναι η συγκεκριμένη φορολογική παράβαση τόσο υψηλότερος θα είναι και αυτός ο συντελεστής προσαύξησης.\n*Από έναν δεύτερο συντελεστή ο οποίος θα εξαρτάται από την επανάληψη των παραβάσεων. Όσο περισσότερες είναι οι παραβάσεις, τόσο μεγαλύτερος θα είναι και αυτός ο συντελεστής .\nΟι παραβάσεις δεν θα υπολογίζονται μόνο στα έσοδα των επιχειρήσεων αλλά και στα έξοδα της επιχείρησης και όχι τα έσοδα. Σε αυτές τις περιπτώσεις θα υπολογίζεται και πάλι το καθαρό κέρδος της επιχείρησης με βάση τα δεδομένα των βιβλίων (έσοδα μείον έξοδα) αλλά θα υπάρχουν προσαυξήσεις. «Οι παραβάσεις αφενός προσαυξάνουν το εισόδημα των επιχειρήσεων και περαιτέρω καθορίζουν το συντελεστή προσαύξησης με βάση κλίμακα προκειμένου να διαμορφωθεί το συνολικό καθαρό εισόδημα», αναφέρει το πόρισμα της επιτροπής.\nΟ στόχος της επιτροπής, σύμφωνα με το πόρισμα, είναι τα βιβλία όλων των επιχειρήσεων θα εξακολουθήσουν να χαρακτηρίζονται ως ακριβή και επαρκή, ακόμη και όταν υπάρχουν παραβάσεις. Το δε φορολογητέο κέρδος θα υπολογίζεται με βάση τη λογιστική μέθοδο (έσοδα μείον έξοδα).\n– Όταν δεν τηρούνται ή δεν διαφυλάττονται ή δεν προσκομίζονται έπειτα από δύο τουλάχιστον προσκλήσεις τακτικού φορολογικού ελέγχου τα εξής βιβλία:\n-Βιβλία στα οποία καταχωρίζονται οι πρωτογενείς εγγραφές.\n-Πρόσθετα βιβλία της παραγράφου 5 του άρθρου 10 του ΚΒΣ καθώς και αυτά που ορίζονται με υπουργική απόφαση.\n-Το βιβλίο απογραφών.\n-Το βιβλίο αποθήκης και τεχνικών προδιαγραφών.\n-Όταν δεν τηρούνται ή δεν διαφυλάττονται ή δεν προσκομίζονται έπειτα από δύο προσκλήσεις τακτικού φορολογικού ελέγχου τα φορολογικά στοιχεία και τα υπόλοιπα δικαιολογητικά έγγραφα καθώς και τα συνοδευτικά στοιχεία συναλλαγών.\n-Όταν δεν φυλάσσονται οι φορολογικές ταμειακές μηχανές ή τα φορολογικά συστήματα.\nΝα σημειώσουμε ότι έχει ενσωματωθεί μεταβατική διάταξη η οποία δίνει τη δυνατότητα στους φορολογούμενους που έχουν παραβάσεις (όσους έχουν συλληφθεί με αποτέλεσμα η υπόθεσή τους να εκκρεμεί στις ΔΟΥ, καθώς και όσους έχουν προσφύγει στα δικαστήρια) να πληρώσουν με βάση τα μικρότερα πρόστιμα γλιτώνοντας σημαντικές επιβαρύνσεις.